“İnsanlar bizdən nümunə götürür” » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n03 Aprel 2020, 16:45 1556\nSənət adamları evdə darıxsalar da, qaydalara əməl etməyin vacib olduğunu deyirlər\nÖlkədə elan olunan karantin günlərində, koronavirus infeksiyasının pandemiya halını aldığı bu zamanda mədəniyyət müəssisələri artıq bir aya yaxındır ki, fəaliyyətini dayandırıb. Film və serial çəkilişləri də müvəqqəti olaraq təxirə salınıb. Belə bir zamanda sənət adamlarımızın nələrlə məşğul olduqlarını, sosial izolyasiya günlərini necə keçirdiklərini öyrəndik.\n"Oğlumun evi bizim evdən 200 metr aralıdadır"\nƏməkdar artist, Pantomima Teatrının direktoru Elman Rəfiyev karantin günlərini evdə keçirənlərdəndir: "Evdə qalanda insan özünü yeniləmək, yeni ruh halı ilə işinin başına dönmək üçün enerji toplayır. Hazırda enerji toplamaqla məşğulam. Bəzən deyirlər ki, evdə qalanda darıxırıq. Mən o insanları anlamıram. Əgər öz evində sevdiyin insanların, ailənin içindəsənsə, necə darıxa bilərsən? Bunun səbəbini anlamıram. Evdə olduğum müddətdə serialları izləyir, flmlərə baxır, aktyor oyunlarına diqqət edirəm. Yerli və xarici müəlliflərin əsərlərini oxuyuram. Gündəlik olaraq televiziyadan və online mediadan ölkəmizdə və dünyada koronavirusa yoluxanlar haqqında statistik rəqəmləri izləyirəm. Evdə karantin günlərim normal keçir, səbrlə oturub bu bəlanın ölkəmizdən, dünyamızdan əl çəkmədini gözləyirik".\nAktyor deyir ki, bütün qaydalara riayət edir: "Qaydalarımızda deyilir ki, evdən 200 metrdən çox aralanmaq olmaz. Nə xoş mənə ki, oğlumun evi bizim evdən 200 metr aralıdadır. Karantin dövründə həyat yoldaşım tibb bacısı işlədiyi üçün onu işə aparıb-gətirirəm".\nTeatrın direktoru Koronavirusla Mübarizəyə Dəstək Fonduna yardım etməsi ilə bağlı sualımıza cavabında bunu Allah rizası üçün etdiyini bildirdi: "Bəzən deyirlər, nə məqsədlə öz maaşını virusdan əziyyət çəkənlərə ayırdın, bu sənin nəyinə lazım idi? Əgər bu bəladan əziyyət çəkən insanlara zərrə qədər köməyim dəyirsə, nə xoş mənə. Heç kim başqa səbəb axtarmasın. Mən bunu Allah rizası üçün etdim".\n"Düşdüyüm situasiyanı dəyişə bilməyəndə, özümü situasiyaya kökləməyi bacarıram"\nƏməkdar artist Dilarə Əliyeva deyir ki, martın 14-dən evdə karantin rejimində ailəsi ilə zaman keçirir: "Bacardığım qədər evdən çölə çıxmıram. Evdə zamanımı səmərəli keçirirəm. Belə ki, filmlər izləyir, seriallara baxıram, mütaliə edirəm. Qızlarımla söhbət etmək üçün kifayət qədər zamanım da olur. Evdə olan köhnə albomlarıma baxıram. Zamanında yatıb-durmağa üstünlük verirəm. Həm fiizki, həm də mənəvi cəhətdən daha çox dincəlirəm. Maksimum şəkildə bu vəziyyətdən səmərəli istifadə etməyə çalışıram. Düşdüyüm situasiyanı dəyişə bilməyəndə, özümü situasiyaya kökləməyi bacarıram. "Elnən gələn dərd, toy-bayram olar" deyirlər. Bu, elliknən gələn bir dərd-bəladır. Düşünürəm ki, evdə qalmaqla bir-birimizə, əzizlərimizə zaman ayırmaq üçün bir fürsətdir. Evdə onlarla zaman keçirməklə doğmalarımızı da qoruya bilərik. Buna görə evdə qalaq, bundan maksimum yararlanmağa çalışaq. Evdə qalaq ki, yenidən cəmiyyətə dönüşümüz daha səmərəli olsun. Yeni bir dünyaya daha enerjili geridönüş edə bilək".\n"Eşitdiyimiz xəbərlərdən ürəyimiz açılmır"\nƏməkadr artist Təyyar Bayramov ehtiyac olduğu halda marketə və aptekə getdiyini deyir: "Karantin günlərində evdə köhnə mahnları dinləyirəm. Nə qədər desək ki bu günlərdə evdə məşğuliyyətimiz var, darıxmırıq, yenə də gözümüz telvziyadadır. Gözümüz rəsmi statistik rəqəmlərdə qalır ki, bu virusa yoluxanlarının sayı günü-gündən azaldığını eşidək. Eşitdiyimiz xəbərlərdən ürəyimiz açılmır ki, evdə oturub yaradıclıqla məşğul olaq. Bizə çox çətindir. 3-4 gündən bir çəkilişlərə gedirəm. Dünən aprel döyüşləri ilə əlaqədar efirə dəvət olunmuşdum. Bu gün də canlı efirim var. Biz sənət adamları tamaşaçılara çağırış edirik. Bunun üçün evdən çıxmaq məcburiyyətindəyik. Xalqın çətin zamanlarında aktyorlar, ifaçılar, qiraət ustaları fəal olmalıdır. Bizi də efirə dəvət edirlərsə, belə vaxtlarda getməmək olmur. Evdən ancaq məcbur qalanda, işlə bağlı çıxıram. Əgər tələb varsa, "evdə qalıram, çıxmıram" deyə bilmərəm. Maksimum çalışıram evdə olum. Evdən çıxanda, yolda postlarda nəzarətçilər soruğu-sual edirlər. Xüsusi icazə ilə getsəm də, polislər məni hər nə qədər tanısalar da, yenə də soruşurlar. Mən də onlara izah edirəm".\n"Bu işdə hamımız bir olmalıyıq"\nAktrisa Nəzakət Məmmədova da karantin günlərini evdə keçirir: "Evdə kitab oxuyuram, televziyaya baxıram. Xəbərləri izləyir, yeni ssenarilər yazırıq ki, karantin günləri bitəndən sonra onlar ekran üzü görsün. Özümə qapanan insan deyiləm, hər bir situasiyanın xeyrli tərəfini fikirləşirəm. Əgər dövlətimiz belə qərar veribsə, ona riayət etmək lazımdır. İnsan gərək tək özünü düşünməsin, ətrafını, sevdiyi insanları, cəmiyyətimizi də düşünsün. Bütün günü işləyən insanların evdə oturmaları çətindir. Biz bu çətinliyə üstün gəlməliyik. İctimaiyyət içində olan insanlarıq, başqaları bizə baxanda örnək götürürlər. Onlar düşünürlər ki, əgər bütün günü ictimaiyyət içində olan biri evdə oturubsa, niyə mən də evə oturmamalıyam. Əfsuslar olsun ki, əvvəllər bütün günü evdə oturan insnalar elə indi çölə çıxmağa çalışırlar. Özünü düşünmürsən, heç olmasa sevdiyin insanları düşün. İnsan eqosit olub təkcə özünü düşünməməlidir. Bu işdə hamımız bir olmalıyıq. Azərbaycan bir ailədir. Biz bir olsaq, bütün problemlərə qalib gələrik. Hər kəsə cansağlığı arzu edirəm. Canımızın sağlam olması üçün qanunlara riayət etməli, evdə oturmalıyıq".\nAktrisa Günel Məmmədova üç gündür evdə olduğunu və dinamik həyat keçirən biri üçün ev mühitinin maraqsız olduğunu bildirir: "Qərar çıxandan sonra çəkilişlərə getmirik. Ev şəraitində zaman keçirmək dinamik həyat keçirən biri üçün darıxdırıcıdır. Mən gündəlik olaraq teatra gedir, çəkilişlərimə zaman ayırır, rəqs və fitneslə məşğul olurdum. İndi evdə kitab oxuyur, areboka ilə məşğul oluram. Çalışıram ki, günlərimi ötüşdürüm. Ümumilikdə çox darıxıram. Çox aktiv həyat sürdüyümə görə evdə qalmaq mənim üçün dəhşətdir. Çölə lazım olanda ehtiyaclarımı ödəmək üçün çıxıram. Belə ki, market, aprek, banka gedib geri qayıdıram. Ancaq bilirəm ki, evdə oturmaqla ailəmi və sevdiklərimi qoruyuram. Onların sağlamlığı hər şeydən önəmlidir. Mən də ölkənin bir vətəndaşı olaraq, bütün qaydalara əməl edirəm, evdə qalıram".\nDünyasını dəyişən aktyorları tamaşalarda kimlər əvəz edir?\nKino çəkəndə də, beləsini çəkmək lazımdır\n“Biz öz çərçivəmizə sığmayacağıq”\nRəssamları onlayn işə alışdıran karantin\nCəmiyyət 31.05.2020, 10:30\nCəmiyyət 31.05.2020, 10:21\nKriminal 31.05.2020, 10:15\nŞəkinin mərkəzində qonur ayı göründü - Video\nTəfsilat 31.05.2020, 10:07\nTramp G7 sammitinin vaxtını dəyişib\nTəfsilat 31.05.2020, 10:00\nABŞ tezliklə tarixin "ən güclü silahlarına" sahib olacaq\nSiyasət 31.05.2020, 09:52\nTəfsilat 31.05.2020, 09:45\nABŞ Konqresmenləri Azərbaycanın Respublika Günü münasibətilə bəyanat veriblər\nCəmiyyət 31.05.2020, 09:37\nTəfsilat 31.05.2020, 09:30\nABŞ-ın 25 şəhərində etirazlar səbəbilə komendant saatı tətbiq edilib\nTəfsilat 31.05.2020, 09:22\nİqtisadiyyat 31.05.2020, 09:15\nTramp Minneapolisdə afroamerikalının ölümünü amerikalıları dəhşətə gətirən faciə adlandırıb\nSiyasət 31.05.2020, 09:08\nCəmiyyət 31.05.2020, 09:00


Ermənistanda tətil başladı - işğalçı ölkənin hakimiyyəti xalqla üz-üzə | Reaksiya\nErmənistanda tətil başladı - işğalçı ölkənin hakimiyyəti xalqla üz-üzə\nİrəvanda gərginlik artdığı bir vaxtda Qarabağla bağlı nazirlərin görüşünün təşkili nəyə xidmət edir?\n“Lavrovun bu açıqlamalarına ehtiyatlı yanaşmağın tərəfdarıyam. Çünki təmas xətti boyunca hadisələrin sakitləşdirilməsi, atəşkəs rejiminə əməl edilməsi haqqında Lavrovun fikirləri, bir növ, münaqişənin dondurulması istiqamətində atılmalı olan addımlara bənzəyir”.\nBu sözləri politoloq Qabil Hüseynli Rusiyanın Xarici İşlər naziri Sergey Lavrovun Dağlıq Qarabağ münaqişəsinin mərhələli həllinə dair açıqlamasına münasibət bildirərkən deyib. O qeyd edib ki, sanki Lavrov Ermənistanda keçirilməsi nəzərdə tutulan prezident seçkiləri üçün daha əlverişli şəraitin yaradılmasını istəyir: “O, bununla da cəbhədə tam sakitlik olmasını arzulayır. Doğrudur, Lavrov açıqlamasında cəbhə boyunca atəşkəs rejiminə əməl edilməsinin sülh proseslərinə keçmək üçün şərait hazırladığını da bildirib. Amma maraqlısı budur ki, bundan əvvəl Ermənistanın Xarici İşlər naziri Edvard Nalbəndyan da buna bənzər fikir söyləmişdi. O, Ermənistan tərəfinin sülhyaratma prosesini yenidən işə salmaq üçün hansısa təkliflər hazırladığını və bu təkliflərin sülhyaratma prosesinə təkan verə biləcəyini iddia etmişdi. Lavrovla Nalbəndyanın sözlərinin üst-üstə düşməsi onu göstərir ki, onların hər ikisi də cəbhədə sakitliyə nail olmaq istəyir və yeni müharibə təhlükəsinin qarşısını almağa çalışır. Amma irəli sürüləcək yeni təkliflər haqqında hələ ki məlumat yoxdur”.\nPolitoloq Axar.az-a Azərbaycan və Ermənistan xarici işlər nazirlərinin yanvarın 18-də baş tutması gözlənilən görüşü haqda da danışıb: “Bu görüş zamanı bir sıra təkliflərin müzakirəsi gözlənilir. Çox inanmaq istərdik ki, Ermənistan bu məsələdə səmimidir. Rusiya da səmimi surətdə sülhyaratma prosesini dəstəkləyir. Xarici işlər nazirlərinin görüşündə Ermənistan tərəfinin sülhyaratma prosesində dönüş əmələ gətirə biləcək təkliflər irəli sürməsini arzulayardıq. Ancaq hər dəfə danışıqlar prosesi Ermənistanın təqsiri üzündən mənasız bir toplantıya çevrilir. Lakin bu dəfə artıq Moskvanın da münaqişənin həlli üçün siyasi iradə ortaya qoyduğu hiss olunur. Ermənistan isə çox inamlı şəkildə yeni təkliflərin Azərbaycan tərəfindən çox rəğbətlə qarşılanacağını iddia edir”.\nQeyd edək ki, Azərbaycanı xarici işlər naziri Elmar Məmmədyarov yanvarın 18-də Polşanın Krakov şəhərində ATƏT-in Minsk Qrupunun həmsədrləri Endryü Şofer (ABŞ), Stefan Viskonti (Fransa Respublikası), İqor Popov (Rusiya Federasiyası) və Ermənistan Respublikasının xarici işlər naziri Edvard Nalbandyanla görüşəcək. Azərbaycan XİN-dən APA-ya verilən məlumata görə, görüşlərdə ATƏT-in fəaliyyətdə olan sədrinin şəxsi nümayəndəsi Anjey Kaspşik də iştirak edəcək.\nBəzi müşahidəçilər hesab edir ki, əslində bu görüş son zamanlar yenidən təmas xəttində vəziyyətin gərginləşməsi ilə bağlıdır. Belə ki, 2018-ci ildə həm Rusiya, həm Azərbaycan, həm də Ermənistanda prezident seçkilərinin keçirilməsini nəzərə alan beynəlxalq qurumlar Qarabağ cəbhəsində status-kvonun qorunmasına çalışırlar.\nPolitoloq Arzu Nağıyev “Yeni Müsavat”a bildirdi ki, bu görüşün keçirilməsi məhz ATƏT-in Minsk Qrupunun təşəbbüsü ilə həyata keçirilir: “Həmsədrlərin təmsil etdiyi dövlətlərin mövqeyinə gəldikdə istər ABŞ, istərsə Fransa münaqişənin həllində açar fiqur kimi Rusiyanı görürlər. Hətta Rusiyada seçkilər ili olduğu üçün bu məsələnin uzanmasının seçkilərin gedişinə müsbət təsir etməyəcəyini qabartmağa çalışırlar. Baxmayaraq ki, Rusiya siyasətçiləri hər hansı bir irəliləyişin olacağı haqqında anonslar verirlər, bu həm də inandırıcı görünmür. Çünki Ermənistanda seçki ilidir və əsas amil kimi Dağlıq Qarabaş münaqişəsindən istifadə ediləcək. Bu, demək olar ki, Sərkisyanın separatçılara verdiyi ”müstəqillik “ sözü ilə bağlıdır. Buna isə Azərbaycan tərəfi getməyəcək. Çünki bütün beynəlxalq norma və qanunlara əməl etməyə hazır olan Azərbaycan diktə edən tərəf kimi Ermənistandan atacağı addımları gözləyir. Bu danışıqlar da əvvəlkilər kimi danışıq naminə olacaqsa, ölkə başçılarının görüşü baş tutmaya bilər”.\nRusiya XİN başçısı Sergey Lavrovun ənənəvi mətbuat konfransında Qarabağ məsələsini Azərbaycan və Ermənistanın öz aralarında həll etməli olduğunu deməsi isə “Qarabağın açarı”nın Moskvada olduğu barədə illüziyalara son qoyur. A.Nağıyevin fikrincə, Rusiyanın da verdiyi bəyanatlar məhz bununla bağlıdır ki, öz üzərindən məsuliyyəti atır.\nİşğalçı Ermənistan daxilində seçkiqabağı gərginliyin isə Azərbaycan üçün hərbi əməliyyatlara başlamaq üçün şans yarada biləcəyi barədə ehtimallar olsa da, mütəxəssislər bu məsələdə ehtiyatlı olmağı zəruri sayır. Hesab olunur ki, Azərbaycanın hücuma keçməsi Qarabağ klanının mövqelərini gücləndirə və Sərkisyan üçün göydəndüşmə fürsət yarada bilər. Yanvarın 16-da İrəvanda marşrut sürücüləri tətil elan edərək nəqliyyatın hərəkətini iflic ediblər. Yanvarın 19-da isə Ermənistan paytaxtında yürüş keçiriləcək. Parlamentdə xalqın küçəyə çağıranlar da olub. Hətta işğalçı ölkədə üsyanın yetişdiyi deyilir. Lakin son anda Rusiyanın necə davranacağı sual doğurur. Hesab etmək olar ki, bu ərəfədə Qarabağla bağlı nazirlərin növbəti görüşünün təşkil olunması müharibə alovunun söndürülməsinə xidmət edir. A.Nağıyev bu fikirdədir ki, Ermənistandakı seçkilərdə Sərkisyanın qalib gəlməsi Rusiyanı qane edir: “Lakin Qərbi qane etmir, eyni zamanda ictimai rəy də Rusiyanın əleyhinədir. Buna görə də Lavrov belə bəyanat verir. Bu isə münaqişənin hərbi yolla həlli məsələsini gündəmə gətirə bilər. Zənnimcə, regionda müharibə ocağının yenidən alovlanması və bunun qorxulu fəsadları tək Rusiya üçün deyil, ümumiyyətlə, digər supergüclər üçün də bir siqnal olmalıdır və Ermənistana qarşı təzyiq mexanizmini hazırlamalı və hətta BMT -nin qətnamələri də daxil olmaqla həyata keçirmək üçün müvafiq addımlar atmalıdırlar”.(musavat)


Qurd xəstəlikləri: Ailələrin qorxulu kabusu\nSon vaxtlar uşaqlar arasında qurd xəstəlikləri geniş yayılıb. Bu xəstəliyə qarşı dəfələrlə müalicə alan uşaqlar var ki, illərdir parazitlərdən heç cür qurtula bilmirlər. Valideyn isə çarəsiz qalır.Maraqlıdır ki, bu xəstəliyin ailənin digər üzvlərinə də yoluxma ehtimalı var. Müşahidələr onu göstərir ki, qurd xəstəliyi əsasən uşaqlarda 3-12 yaşlarında rast gəlinir və düzgün müalicə olunmadıqda xroniki hala keçir.Çox zaman orqanizmdə qurdun olub-olmaması müayinə və analizlərdə aşkarlanmır.Bunun üçün isə bir deyil, bir neçə dəfə analiz vermək tələb olunur.\nQurd xəstəliyinin yayılma arealı...\nAzərbaycan Tibb Universitetinin (ATU) Tədris Terapevtik Klinikasının pediatrı, tibb elmləri doktoru Ələkbər Həsənov “Cümhuriyət” qəzetinə bildirib ki, Azərbaycanda qurd xəstəliyinin yayılma arealı və fəsadları çox şişirdilir:\n“Diaqnostika metodlarında o qandan ki, bəzən müayinələr götürülür, onlarda immunaqlabilin lyambilozlar, askaridlər yoxlanılır. Əgər onların immunaqlabilnini yoxlayırlarsa, o müsbət ola bilər. O demək deyil ki, uşaq xəstədir. Ola bilər ki, uşaq onu keçirib, amma hal-hazırda xəstə deyil.Çox təəssüflər olsun ki, bu məsələni çox şişirdirlər.Ona görə də qurdun yayılma arealı çoxalıb.Əslində o düz deyil.Məsələn, uşaq qızılcanı keçiribsə, onun qanında hazırda immunaqlabilin deyil.Qızılcanı yoxlasaq, müsbət olacaq. O onu keçirib, immunitet yaranıb. Amma immunitet davamlı deyil. İmmunaqlabilin A və E-ni yoxlasalar, o müsbət olsa, o zaman uşaq müalicə tələb edir. Təəssüflər olsun ki, bizdə buna ciddi yanaşmırlar.Hamısını müalicə etməyə çalışırlar.Bu mənada areal genişlənib, xəstəliklər çoxalıb”.\nHəkimin sözlərinə görə, valideynlər ilk növbədə qurdu görməklə bu xəstəliyin onların övladlarında olduğunu müəyyənləşdirə bilərlər:\n“Həzm prosesində problem varsa, o halda qurdun əlamətlərini görə bilərlər. Qəbizlik əlamətləri olanda hiss edə bilərlər. Çox vaxt valideynlər diş qıcanmasına görə bu xəstəliyin olduğunu hesab edirlər. Amma diş qıcanması təkcə qurdun yox, nevroloji xəstəliyin, başqa sterss faktorlarının da əlamətləri ola bilər. Diş qıcanması əsasında qurd əlaməti diaqnozunun qoyulması düzgün deyil. Bundan əlavə qarında olan ağrıların bəzilərinin heç qurdla əlaqəsi yoxdur.Bu mədənin, ya da yoğun bağırsağın ağrıları olur.Onlar çox asanlıqla müalicə olunurlar.Əksinə, yüzlərlə belə xəstələrə qurd xəstəliyi diaqnozu qoyulub.Qurdlarla da başlayırlar müalicə etməyə və heç bir effekti olmur.Hətta o qurd xəstəliyinə qarşı dərmanların əlavə təsirlərindən uşaqlar əziyyət çəkir.Yəni diaqnoz qoyulanda nəcisdə və ya qanda immunaqlabilin A-nın və E-nin tapılması vacibdir”.\n“İmedis” aparatı ilə bağlı həyəcan təbili...\nHəkim qurdu aşkarlayan “İmedis” aparatına da toxunub. O deyib ki, Təbabətdə belə bir şey yoxdu:\n“O düzgün olmayan bir metoddur. “İmedis” aparatı ilə bir xəstədə 3 qurd tapıblar ki, ömründə bu xəstəliklər respublikada yoxdur.Belə şeylərlə valideynlərin savadsızlığından istifadə edilir.Parazitlərin bəziləri var ki, birbaşa kontakt yolu ilə keçir.Bu parazitlərin ən çoxu lyambiloz və bizquyruq qurddu.Bunlardan ailədə bir nəfərdə varsa, o ailənin bütün üzvləri müalicə olunsa, yaxşıdı.Bunlar çox məhdud qurdlardır.Digər qurdlar isə birbaşa təmas yolu ilə yoluxmurlar.Onlar müəyyən nəcis vasitəsilə bayıra, münbit bir yerə düşməlidir. O qurdun süfrəsi variantını dəyişməlidir. İnkişaf edib və yenidən bir formaya keçib sonradan insan orqanizminə keçməlidir.Ona görə də yalnız insandan insana yoluxan qurdlar çətinliklə müalicə olunur.Bəzən bir dəfə analiz verməklə qurd xəstəliyi aşkar oluna bilmir. O qurdların müəyyən yumurtaları var və müəyyən porsiyalarda olur. Təxminən 2-3 dəfə müayinə etməklə onları müəyyən etmək olur.Qurd xəstəliyi ən çox məktəbəqədər uşaqlarda yayılır.Çünki baxça və məktəbə gedəndən sonra uşaqlar gigiyenik qaydaları gözləyə bilmirlər.Ona görə də onlarda daha çox qurd xəstəliyi olur”.\nƏləkbər Həsənov onu da əlavə edib ki, qurdların əksəriyyəti təhlükəli xəstəlik hesab olunmur:\n“Daha çox askaridlərin bağırsağa və qana keçməsi formaları təhlükəli hesab olunur. Bunlar ədəbiyyatda var. Hal-hazırda elə ağır fəsadlar müşahidə edilmir.Valideynləri qorxudan faktorlardan biri də odur ki, guya ki, bu qurdların bəziləri qaraciyərdə yaşayır, qaraciyəri məhv edir.Belə şayiələr yayılır, əslində isə belə şeylər yoxdur.Onlar bağırsaqda olur və heç bir halda qaraciyərə keçmir”.\noxunma: 12593 Tarix: 18-10-2017 19:00


Bütün xilas yolları Bakıya aparır - Ermənistan uduzub, təzə “partiya” isə olmayacaq - Hürriyyət\nEv Siyasət Bütün xilas yolları Bakıya aparır – Ermənistan uduzub, təzə “partiya” isə olmayacaq\nBütün xilas yolları Bakıya aparır – Ermənistan uduzub, təzə “partiya” isə olmayacaq\n09:18 - 10 Dekabr, 2020\nAzərbaycanla diplomatik əlaqələrin qurulması məğlub ölkə üçün artıq tarixi zərurətə çevrilib; “öz yağında qovrulan əzabkeş xalq” şər qüvvələrin girovluğundan çıxa biləcəkmi?..\nBu gün İkinci Qarabağ müharibəsinin başa çatmasından bir ay ötür. Vətən müharibəsindəki qələbənin bir ayı Bakıda izdihamlı paradla qeyd olunacaq. Parada qardaş Türkiyənin prezidenti Rəcəb Tayyib Ərdoğanın da qatılması gözlənilir.\nLakin müharibə dayansa da, rəsmən sona çatmamış sayılır. Çünki 44 günlük savaşda haqq etdiyi cəzanı alan Ermənistan Azərbaycanla müharibənin yekunlarını əks etdirən sülh sazişi imzalamayıb. Ona görə ki, hələ də orada “tarixin təkəri”ni geri döndərməyə çalışan, öz xalqını fəlakət girdabından çıxmağa qoymayan şər qüvvələr mövcuddur.\nHalbuki dəmir məntiq Bakı ilə sülh müqaviləsinin tezliklə imzalanmasını və Ermənistanın öz qonşuları sayəsində blokadadan çıxaraq, tərəqqiyə üz tutmasını diktə edir. Əfsus ki, belə bir ovqatı müşahidə etmirik. Hazırkı ictimai-siyasi mənzərə belədir ki, erməni cəmiyyətində Türkə nifrət isteriyası qalmaqda və körüklənməkdədir. Azərbaycan və Türkiyə ilə təcili anlaşma yönündə səslənən ağıllı təklif və çağırışlar isə bu faşist ideologiyasının təbliği fonunda eşidilməz olub.\n“Dekabrın 10-da Bakıda keçiriləcək Zəfər paradı Azərbaycanın nasist Ermənistanı üzərində qazandığı qələbənin şərəfinə keçirilir. Erməni xalqı, təəssüf ki, nasizmin qurbanıdır. İrəvanın mərkəzində, nasizm mənasını verən Tsegakron erməni ideologiyasının yaradıcısı olmuş Njdenin 6 metrlik abidəsi ucalır. Ona görə də biz nasizm üzərində, etnik təmizləmə üzərində və mono-etnik Ermənistan üzərində qələbəni qeyd edirik və bununla həm də erməni xalqının nasizmdən qurtulmasına kömək edirik”.\nBu sözləri Azərbaycan Prezidenti Administrasiyasının sektor müdiri Fuad Axundov bugünkü paradla bağlı deyib.\nTəəssüf ki, hələ də “öz yağında” qovrulan və Njdeyə pərəstiş edən erməni xalqının doğru yola tapacağını söyləmək çətindir. Vəziyyətin belə dramatik qalmasında isə şübhəsiz ki, yerli media müstəsna rol oynayır. Belə ki, ölkənin ultra-millətçi KİV-ləri 44 günlük savaşdakı kapitulyasiyanın səbəblərini hələ də Ermənistandan kənarda axtarmaqla məsuliyyəti erməni toplumunun üzərindən atmaq təbliğatı aparır, bununla da öz bədbəxt xalqına təzə müharibənin vacibliyi tezisini aşılayır, erməni xalqı üçün indikindən betər bir acı sonluğun bünövrəsini hazırlayır.\nMəsələn, özlərini təmizə çıxarmaq üçün ən geniş şəkildə istifadə olunan (özünü aldanış) tezisləri bunlardır: 1. “Müharibəni erməni xalqı deyil, satqın Paşinyan və komandası uduzub”. 2. “Qəhrəman erməni ordusu”na qarşı vuruşan heç də Azərbaycan Ordusu olmayıb, Türkiyə-Azərbaycan-Pakistan ordu birləşməsi və üstəgəl, “Suriyadan gətirilmiş terrorçu-muzdlular” olub”. Hətta erməni saytlarından biri belə bir cəfəngiyyata da yer vermişdi: “Təkbətək döyüşdə Azərbaycan Ordusu 1 mer də qabağa gedə bilməzdi”. 3. “Müharibə zamanı Rusiya Ermənistana qarşı öz müttəfiqlik öhdəliklərini yerinə yetirmədiyi üçün məğlubiyyət qaçılmaz oldu”.\nHalbuki rəsmi Moskva dəfələrlə bəyan edib ki, Rusiya Ermənistanın təhlükəsizlik və varlıq qarantıdır, erməni işğalı altında olan Dağlıq Qarabağ və 7 rayonun yox. İstənilən halda, Azərbaycanın Ermənistanı məhz təkbətək savaşda darmadağın etdiyini artıq bütün dünya bilir. Təkcə Şuşanın igid hərbçilərimiz tərəfindən necə azad edildiyi az qala uşağa da məlumdur. Həmçinin o da bəllidir ki, – bunu Paşinyan da etiraf edib – Şuşanın ardınca Xankəndinin azad edilməsi an məsələsi idi və o halda 20-25 min erməni əsgəri (işğalçı ordunun 50-60%-i) mühasirəyə düşəcək, ya əsir götürüləcək, ya da məhv ediləcəkdi.\nBəs onları kim xilas elədi? Kim “ilan”ın başını axıradək əzməyə qoymadı?\nƏlbəttə ki, ermənilərin bölgədəki tarixi müttəfiqi və xilaskarı Rusiya. Gəl ki, yenə Rusiya nankorcasına ermənilərə qarşı xəyanətdə suçlanır, Moskva guya Ankara və Bakı ilə birgə gizlicə sövdələşərək, “qədim erməni torpaqlarını türkə satmaqda” ittiham edilir.\nBunlar hələ cəmi bir ay qabağın gerçəyini belə asanlıqla saxtalaşdırılarsa, gör 100 il öncəki, əsrlər əvvəlki tarixi həqiqətlərin başına hansı oyunları açarlar? Daha doğrusu, çoxdan açıblar. Qarabağdakı, Kəlbəcərdəki çoxsaylı qədim alban kilsələrinin necə erməniləşdirilriyini yada salmaq yetər.\nYeri gəlmişkən, Azərbaycan dövlətinin işi indi həm də həmin dini abidələri zərgər dəqiqliyi ilə öz tarixi simasına qaytarmaq, hər cür erməni saxtakarlığı və mənəvi murdarlığından təmizləməkdən ibarət olacaq.\nBu arada Ermənistanda müharibə sonrası krtik durum öz pik nöqtəsinə doğru getməkdədir. Bunu Ermənistanın baş polisi, Nikol Paşinyanın sinif yoldaşı Vaqe Kazaryanın baş nazirə etdiyi son məruzə bir daha təsdiqləyir. Belə ki, Kazaryan ölkədəki vəziyyətin nəzarətdən çıxa biləcəyini və öz gələcəyindən narahat olduğunu baş nazirə bildirib. Paşinyan isə ona vəziyyətin daha da pisləşəcəyi təqdirdə dərhal bütün hakim elitanın evakuasiyasını nəzərdə tutan bir planın olduğuna əmin edib.\nÖz növbəsində parlamentdəki hakim “Mənim addımım” blokunun üzvü, müdafiə və milli təhlükəsizlik komissiyasının sədri Andranik Köçəryan parlamentin iclasında Azərbaycanla dialoqun başlanması və diplomatik əlaqələrin qurulmasının vacib olduğunu bəyan edib.\n“Biz həm mənəvi, həm psixoloji planda, həm də döyüş meydanında məğlub olduq. Bu vəziyyətdən ən qısa müddətdə çıxmaq lazımdır. Qalib gələn tərəflə nə qədər çətin olsa da, dialoqa başlamağa çalışmaq lazımdır. Azərbaycanla diplomatik münasibətlərin qurulması gözlənilən perspektivləri dəyişdirə bilər” – Köçəryan vurğulayıb.\nErməni olanda nə olar. Düz deyib. Çünki bütün xilas yolları indi Bakıya aparır. Ermənistan isə şahmat termini ilə desək, bir aydır mat vəziyyətindədir. Təzə “partiya” isə olmayacaq. Gözlənilmir…\nƏvvəlki məqaləYeganə Hacıyeva: “Bəzi Qərb dairələri Ermənistanı müdafiə adı altında öz maraqlarını güdür”\nNövbəti məqalədəAzərbaycanlıların “nifrət ritorikasına son” çağırışı – Ermənistanla barışığı kim, necə istəyir…


Müdafiə Sənayesi Nazirliyi açıqlama verdi | Hazara-Azeri\nMDB (Müstəqil Dövlətlər Birliyi) dövlətlərinin kosmik fəaliyyət sahəsində əməkdaşlıqla bağlı 6-cı toplantısında Azərbaycanı Müdafiə Sənayesi Nazirliyinin rəsmi şəxsləri təmsil edib.\nBunu nazirliyin mətbuat katibi Şəfəq Kərimova ANS PRESS-ə verdiyi açıqlamasında bildirib. Onun sözlərinə görə, oktyabrın 21-dən 24-dək keçirilən toplantıda Müdafiə Sənayesi Nazirliyinin Elm, İnnovasiya və İnformasiya Şöbəsinin müdiri Rafiq Hüseynov və Nazirliyin Milli Aerokosmik Agentliyinin baş direktorunun birinci müavini Tofiq Süleymanov olub.\nŞəfəq Kərimova yığıncaqlarda bir neçə məsələnin müzakirə edildiyini bildirib və qeyd edib ki, Azərbaycan toplantı iştirakçıları ilə 3 məsələdə razılığa gəlib. Həmin məsələlər aşağıdakılardır:\n1. Kosmosdan sülh məqsədi ilə istifadə;\n2. Kosmos zibillərinin təmzilənməsində birgə əməkdaşlıq;\n3. Kosmosdan alınan informasiyaların təhlili və araşdırılması üçün birgə kadrların hazırlanmasında əməkdaşlıq.\nMüdafiə Sənayesi Nazirliyinin mətbuat katibi Şəfəq Kərimova müzakirə edilən digər məsələlərdə Azərbaycan təmsilçilərinin müşahidəçi qismində iştirak etdiyini bildirib.\nMDB təmsilçiləri protokol imzalayarkən\nBu toplantıda bir sıra məsələlər müzakirə edilib: fövqəladə halların dövlətlərarası kosmik monitorinqi sisteminin yaradılması, kosmik sahədə çoxşaxəli əməkdaşlıq haqqında razılığın əldə edilməsi, “Birləşmiş kosmik araşdırmalar institutu” adlı beynəlxalq elmi-araşdırma təşkilatının yaradılması və s.\nYığıncağın yekunu olaraq “Birləşmiş kosmik araşdırmalar institutu”nun yaradılması haqqında protokol da imzalanıb. Protokolda kosmosun birgə araşdırılması, fövqəladə halların kosmik monitorinqi, kənd təsərrüfatı əhəmiyyətli torpaqlara peyk vasitəsilə nəzarət məsələləri də yer alıb.\nEyni zamanda, MDB dövlətləri keçmiş SSRİ Müdafiə Nazirliyinin sifarişi ilə hazırlanan QLONASS (Qlobal Naviqasiya Peyk Sistemi) naviqasiya sisteminə qoşulmaq haqqında da razılıq əldə ediblər. …read more\nPrevious PostErmənilər belə güllələndi (VİDEO)Next PostU.S. strike kills former German rapper who joined Islamic State


Əhməd Xatəmi: “Hicabsızlara Qumda gəzməklə, dini qaydalara hörmətsizlik etmələri üçün pul verilir”\nGünAz TV: Qum mədrəsəsinin ali şurasının üzvü Əhməd Xatəmi şəhərdə hicab məsələsindən danışarkən gülməli fikirlər səsləndirib.\nO, “pis hicablılar”ı və hicabsız qadınları hansısa dairələrdən pul almaqda ittiham edib.\n“Qumda hicabsız gəzməklə, digərlərinə hörmətsizlik edən qızlar bu addım qarşılığında pul alırlar”- deyə Xatəmi iddia edib.\nAxund ölkədə qadınların artıq hicaba riayət etməməsi, hər zaman dini mərkəz hesab edilən Qum şəhərində belə “hicabsızlığın baş alıb getməsi”, eləcə də sosial şəbəkələrdə “günah işlərin çoxalması” kimi hallardan şikayətlənib.\nXatəminin sözlərinə görə, hətta inqilabdan öncə qadınlar Quma daxil olarkən baş örtüklərinə diqqət edərdilər. Hazırda isə Qumun daxilində yerləşən mədrəsələrin yanında belə qadınlar hicabsız gəzirlər.\n“Məsullardan biri mənə bildirib ki, bu cür qadınlardan biri Səfaiyyə ticarət mərkəzinin ətrafında 1 saat hicabsız gəzməklə, ictimai əxlaq qaydaların pozmaq müqabilində pul əldə etdiyini etiraf edib”- deyə axund əlavə edib.\nƏhməd Xatəmi sonda bu cür halların “düşmənin Qum Elmi Hövzəsinə sızmağa çalışması” və “düşmən təxribatı” ilə əlaqələndirib.\nQeyd etmək lazımdır ki, İran rejiminin rəsmiləri və axundları insanların müxtəlif formada etirazlarını hər zaman xəyali “düşmən”lə bağlamağa çalışırlar. İranda qadınlar uzun müddətdir ki, məcburi hicaba qarşı etiraz edirlər. Axundlar isə həmin qadınları “müxtəlif ölkələrin xüsusi xidmət orqanlarına çalışmaq”da ittiham edirlər.\nƏhməd Xatəmi Qum Hicabsızlar Gülünc İddia Gəzmək Dini Qaydalar Hörmətsizlik etmək Pul verilmək


ATLETİKA xəbərləri 1 İyun 11:45\nBakıda keçirilən IV İslam Həmrəyliyi Oyunlarından əvvəl hamilə olduğu üzə çıxan və bu səbəbdən ağır atletika üzrə qadınlardan ibarət yığma komandamızdan uzaqlaşdırılan Xumar Məmmədova ana olub. Apasport.az yenicag.az saytına istinadən xəbər verir ki, idmançı mayın 15-də dünyaya oğlan uşağı gətirib.\nMəlumatı Məmmədovanın ailə üzvləri də təsdiqləyiblər. Uşağın atasının idmançı ilə eyni kənddən olduğu bildirilir.\nAncaq maraqlıdı ki, bir müddət əvvəl məsələ ilə bağlı apasport.az saytına açıqlama verən Xumarın anası Sevinc Məmmədova qızının hamilə olması ilə bağlı xəbərləri təkzib etmiş, bunu yalan adlandırmışdı: “Mən qızıma inanıram. Onun hamilə olması ilə bağlı deyilənlər yalandır. O, bakirədir, buna adım kimi əminəm və bunu sübut edəcəm. Yığmanın düşərgəsində Kərim Kərimli, Təranə Abbasova və Natalya Prişepaya göstərəcəm ki, qızım tərtəmizdir. Mən övladımdan şübhələnsəydim, onu evdən bayıra buraxmazdım. Bu məqsədlə yaxın günlərdə Bakıya gəlib, hər şeyə aydınlıq gətirəcəm. Hamıya qızımın bakirə olduğunu sübut edəndən sonra qabağımda kim dayana biləcək?!”


Təbrik etmək bizdən, bəs qonaqlığı kim verəcək ? - 19 Ноября 2010 - 12-ci oyunçu azarkeş qrupuun Rəsmi Veb Saytı\nAna Səhifə» 2010 » Noyabr » 19 » Təbrik etmək bizdən, bəs qonaqlığı kim verəcək ?\nTəbrik etmək bizdən, bəs qonaqlığı kim verəcək ?\n"12-ci oyunçu” azarkeş qrupu adından Fariz İsayevi ad günü münasibəti ilə təbrik edirik.\nBölmə: 12cioyuncu Azarkeş Qrup xəbərləri |Baxış sayı: 745 | Yazar: ISLAM |\n7. Forza-İnterB [Материал]\nAsif Memmedov Xezer Lenkarandan ayrilmaq isteyir\nFariz Isayevi ad gunu munasibetile urekden tebrik edir,uzun omur,can saqliqi ve islerinde muveffeqiyyetler arzu edirem.12ci oyunculara salamlar interfan adindan\n4. ventureXL [Материал]\nBele azerkeslernen ureyim doyunurdeee....... Tebrik eliyirem seni Fazil....\n3. Rauf Akperov (MUR8577) [Материал]\nEZIZ QARDESHIMI TEBRIK EDIREM!!!\nSEMIMI QELBDEN SENE CAN SAGLIGI, UZUN OMUR, ISHLERINDE MUVEFEQETLER ARZULAYIRAM!!!\nBELE EL OGULLARIYNAN FEXR EDIREM!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!\n2. Dr. Mirhafiz [Материал]\nTəbrikdə qeyd olunan fikirləri mən də bölüşürəm. Həqiqətən də Fariz bəy öz işgüzarlığı və ideyalarıyla seçilən bir "Xəzər Lənkəran" azarkeşidir. İnsani keyfiyyətlər iləi çoxlarımıza nümunə olan bir yoldaşdır, dostdur. O, "Bosman" fanklubunun həyata keçirdiyi bir çox layihələrdə də heç bir fərq qoymadan, sanki bu fanklubun üzvüymüş kimi fəallıq nümayiş etdirib. Bununla da ""Xəzər Lənkəran" azarkeşi" missiyasının daha öndə olduğunu sübut edən insanlardan biridir.\n(Bu təbrik "Bosman" Fanklubunun saytında da yerləşdirilib.)\nSemimi qelbden tebrik edirem!


XİN: Ermenistan rehberliyi natamamliq kompleksinden eziyyet cekir - Azadliq Xeber\nXİN: Ermenistan rehberliyi natamamliq kompleksinden eziyyet cekir\n2018-03-27T16:29 xeber – “Ermənistan xarici işlər nazirinin substantiv danışıqlara qarşı xüsusi fobiyası var. 2017-ci ilin payızından etibarən danışıqların predmetli və konkret əsasda aparılması deyəsən Ermənistan xarici işlər nazirini ciddi surətdə narahat edir”.\n“Çünki Ermənistan hər bir vəchlə qəsdən danışıqların danışıqlar naminə aparılması və danışıqların imitasiya edilməsi siyasətini yürüdür. Bununla, Ermənistan danışıqlar prosesini uzatmaq və Azərbaycan ərazilərinin işğalının davam etdirmək kimi çirkin məqsəd güdür.\nMünaqişənin fundamental əsasını təşkil edən işğal faktına son qoyulması və Ermənistan qoşunlarının Azərbaycanın işğal olunmuş ərazilərindən çıxarılması əvəzinə, Ermənistanın siyasi-hərbi rəhbərliyi qəsdən danışıqlarda diqqəti texniki-köməkçi məsələlərə yönətməyə çalışır” — H.Hacıyev vurğulayıb. CC BY-SA 2.0 / ogannes / AskeranAvstriyadan Dağlıq Qarabağla bağlı tarixi addım\nXİN rəsmisi bildirib ki, Ermənistanın bir dövlət olaraq Azərbaycanın əzəli torpaqlarında yaradılması tarixi faktdır: “Ermənistanın siyasi-hərbi rəhbərliyinə XIX əsrin əvvəllərində Çar Rusiyası tərəfindən yalnız Yerevan şəhərində aparılmış əhalinin siyahıyaalma statistikasına nəzər salmağı tövsiyə edərdik.\nRegionda davamlı sülhün və təhlükəsizliyin təmin edilməsi üçün Ermənistan rəhbərliyi Azərbaycan dövlətinə və xalqına qarşı törətdiyi əməllərinə görə məsuliyyətini etiraf etməli, BMT nizamnaməsi, beynəlxalq hüququn norma və prinsiplərinə görə daşıdığı öhdəliklərinə əməl etməli və BMT Təhlükəsizlik Şurasının qətnamələrinin tələblərinə uyğun olaraq, öz qoşunlarını dərhal, tam və qeyd-şərtsiz Azərbaycanın işğal olunmuş ərazilərindən çıxarmalıdır”.


Vilayət Ayəsi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n«Sizin vəliniz (rəhbəriniz) Allah, onun Peyğəmbəri (s) və iman gətirən şəxslərdir. O şəxslər ki, iman gətirib namaz qılar və rüku halında zəkat verərlər. Allahı, Peyğəmbəri (s) və iman gətirən şəxsləri özlərinə vəli seçən şəxslər, şübhəsiz Allahın dəstəsi və qalib gələnlərdir.»\nZəməxşəri Kəşşaf təfsirində yazır: «Bu ayə Əli (ə) haqqında nazil olmuşdur. Bir gün o həzrət (ə) məsciddə namaz qılıb rüku halında olduğu zaman, bir fəqir ondan kömək istədi. Əli (ə) öz üzüyünü çıxardıb ona verdi. Əlbəttə kiçik barmağında olan üzüyü elə çıxartdı ki, onun namazının pozulmasına səbəb olmadı. Əgər soruşsalar ki, bu ayədə şəxs əvəzliyi cəm formasında işlənib və onda necə olur ki, həzrət Əli (ə) bir nəfər olduğu halda, bu cəm əvəzliyi ona aid olur? Cavabında deyərik ki, bu ayə Əli (ə) haqqında nazil olubdur. Amma, əvəzliyin cəm formasında işlənməsindən məqsəd başqalarını da hər cür şəraitdə zəkat verməyə rəğbətləndirərək, onlar kimi savab qazanmağa nail etməkdir. Həmçinin mö᾽minlər üçün bir növ əxlaq dərsidir ki, hətta namaz qılınan halda da kasıblara kömək etməyi və yoxsullara əl tutmağı gecikdirməsinlər.\nVahidi öz «Əsbabün-nuzul» kitabında bu ayənin nazil olma səbəbini belə izah edir: Bu ayənin sonuncu hissəsi Əli ibni Əbi Talib (ə) haqqındadır.\nÇünki, yalnız o həzrət namazın rüku halında öz üzüyünü fəqirə vermişdi.»\nBu ayənin həzrət Əli (ə) haqqında nazil olmasını təsdiq edən çoxlu təfsir və hədis kitabları vardır. Lakin bunların hamısının adını qeyd etmək və yazılarını təqdim etmək, söhbətin çox uzanmasına səbəb olduğu üçün ixtisar edilir. Ətraflı mə᾽lumat əldə etmək istəyənlər o kitablara müraciət edə bilərlər.\n«Ey Peyğəmbər! Allahından sənə nazil olanı (xalqa) çatdır və təbliğ et. Əgər bu əmri xalqa çatdırmasan elə bil ki, peyğəmbərliyini təbliğ etməmisən. (Yə᾽ni, iyirmi üç illik zəhmətin puç olur.) və Allah səni xalqdan (və onların şərindən) qoruyacaqdır.»(Maidə ayə 67)\nHakim Həskani «Şəvahidut-tənzil» kitabında (1-ci cild səh.19, Beyrut çapı) yazır: «Əbdullah ibni Əbi Ovf demişdir: Mən Qədiri-xum günü öz qulağımla eşitdim ki, Peyğəmbər (s) Təbliğ ayəsini oxudu. Sonra iki qollarını qoltuğunun altı görünənə qədər yuxarı qaldırıb belə buyurdu: «Ey millət! Eşidin və agah olun. Mən hər kimin mövlasıyamsa Əli də onun mövlasıdır».\nHəmçinin Vahidi «Əsbabün-nuzul» kitabında (səh.135) və Süyuti «Əddürrül-Mənsur» kitabında (1-ci cild səh.198) Əbu Səid Xidridən nəql etmişlər ki: Təbliğ ayəsi Əli ibni Əbi Talib (ə) haqqında nazil olmuşdur».\nBu ayə «Qədir-xum»da nazil olmuşdur. Bu ayənin nazil olma səbəbini, keyfiyyətini və həzrət Peyğəmbərin (s) orada söylədiyi sözlərini aşağıda izah etməyə çalışacağıq.\nPeyğəmbər (s) vida həccindən Mədinəyə qayıtdığı zaman, Zilhiccə ayının on səkkizinci günü Təbliğ ayəsi nazil oldu.\nO həzrət «Cöhfə» məntəqəsində «Qədir-xum» adlı yerdə dayandı və xalqı bir yerə yığışmağa əmr etdi.\nO məntəqə Mədinə, Misir və Şam yollarının ayrıldığı yer idi. Peyğəmbər (s) orada dayanıb geridə qalanların gəlib çatmasını və irəlidə gedənlərin geri qayıtmalarını gözlədi. O Həzrət (s) dərədə ağacların altında dağınıq halda oturmuş səhabələrinin bə᾽zisinə əmr etdi ki, o ağacların altındakı tikanları süpürüb təmizləsinlər.\nDaha sonra xalqı bir yerə toplanmağa də᾽vət etdi. Günorta vaxtı səhranın qızmar havasında camaatla «zöhr» namazını qıldı.\nSonra ayağa qalxıb xütbə oxuyaraq Allaha həmd və səna etdi. Bir qədər moizə və nəsihət etdikdən sonra belə buyurdu:\n«Mənim Allah tərəfindən də᾽vət olunmağım və o də᾽vətə cavab verəcəyim vaxt yaxınlaşıb (yə᾽ni dünyadan köçmək vaxtımdır). Şübhəsiz həm mən, həm də siz məs᾽uluq (və qiyamət günü sorğu-suala tutulacağıq). İndi nə deyirsiz?»\nMüsəlmanlar dedilər: «Biz şəhadət veririk ki, sən Allahın əmrlərini yerinə yetirdin və onlara (müsəlmanlara) moizə etdin. Allah sənə xeyirli mükafatlar versin.» Sonra Peyğəmbər (s) buyurdu:\n«Siz vahid olan Allahın varlığına və Peyğəmbərin Onun elçisi və bəndəsi olmasına, Cənnət və Cəhənnəmin həqiqət olmasına şəhadət verirsinizmi?»\n«Ey Allah, Sən də buna şahid ol!»\n«Mən sizdən qabaq (Kövsər hovuzu kənarında) hazır olacağam və siz behişt hovuzunda mənim yanıma gələcəksiniz. Onun eni Bəsrədən Sən᾽aya qədər olan məsafə qədərindədir. O hovuzda ulduzlar sayı qədər gümüş qədəhlər vardır. O zaman mən sizdən iki ağır və qiymətli əmanət haqqında sual edəcəyəm ki, məndən sonra onlarla necə rəftar etdiniz?»\nMüsəlmanlardan biri səsləndi: «Ey Allahın peyğəmbəri! O iki ağır və qiymətli əmanət nədir?» Cavabında buyurdu:\n«Onlardan biri Allahın kitabı Qur᾽andır. O kitab bir ipi xatırladır ki, bir ucu Allahın, digəri isə sizin əlinizdədir.(Qur᾽an, Allah ilə bəndələr arasında feyz vasitəsidir.) Ondan möhkəm yapışın və onun yolundan çıxmayın və ayələrini dəyişməyin. İkinci əmanət isə mənim itrətim olan Əhli-beytdir. Mehriban və hər bir şeydən xəbərdar olan Allah-taala mənə xəbər verib ki, o iki şey (Qur᾽an və Əhli-beyt) behişt hovuzunda mənə qovuşana qədər bir-birlərindən ayrılmayacaqlar. Mən də Rəbbimdən istəmişəm ki, onlar heç vaxt bir-birlərindən ayrılmasınlar. Ey millət! Onlardan qabağa keçsəniz və ya geri qalsanız həlak olacaqsınız. Heç vaxt onlara bir şey öyrətməyə təşəbbüs göstərməyin. çünki, onlar sizdən daha çox elm və bilik sahibləridirlər».\nSonra buyurdu: «Siz şəhadət verirsiniz ki, mən mö᾽minlərə özlərindən daha artıq yaxınam?»\n«Siz şəhadət verirsiz ki, mən Allahın peyğəmbəri hər hansı bir mö᾽minin özündən daha artıq onun ixtiyar sahibiyəm?»\nBu sualların cavablarından sonra Əli ibni Əbi Talibin (ə) biləklərindən tutub qollarının altı görünənə qədər qaldırdı və sonra buyurdu:\n«Ey millət! Allah mənim mövlamdır (İxtiyar sahibimdir.).Mən də sizin mövlanızam. Bəs hər kəs məni mövla bilsə, Əli (ə) da onun mövlasıdır. Ey Allah! Hər kim Əli (ə) ilə dost olsa, Sən də onunla dost ol və hər kim onunla düşmən olsa, səndə onunla düşmən ol, ona kömək edən şəxslərə sən də kömək et! Onu yalqız qoyub tərk edəni, sən də yalqız və köməksiz qoy! Onu sevəni sən də sev və ona qarşı kinli və qəzəbli olana sən də qəzəbli ol!»\n«İlahi, (bütün bunlara) özün şahid ol!\nPeyğəmbər (s) həzrət Əlidən (ə) ayrılmışdı ki, bu ayə nazil oldu:\n«Əllahu əkbər! Allah mənim peyğəmbərliyim və Əlinin bu ümmətə imam və rəhbər tə᾽yin olunması ilə islamın kamil bir din olaraq sizə din olmasına razı oldu.»\nBu mövzuya aid olan bir çox ayələr vardır ki, onların zikr olunması ilə söz uzanar. Ona görə də bunları geniş şəkildə bilmək istəyənlər təfsir, mənqəbət, hədis və tarix kitablarına müraciət etsinlər. Biz bu ayələrdən bir neçəsini qeyd edib bu məsələni başa çatdıracağıq. (Inşaalah!)\nO həzrət əli ilə Əli (ə)-a işarə edib buyurdu:\nHəmin hədisi Təbəri öz təfsirində , Fəxri Razi «Kəbir» təfsirində və Süyuti «Əddürrül-mənsur» təfsirində zikr olunan ayələrin izahında nəql etmişlər.\nBu ayədə «mö᾽min» sözündən həzrət Əli (ə) və «fasiq» sözündən isə «Valid ibni Əqəbə»nin nəzərdə tutulduğu deyilmişdir.\nAyədə zikr olunan «Rəbbindən aşkar sübut olan» sözündən məqsəd Peyğəmbər (s) və şahid sözündən isə həzrət Əli (ə)-dır.\nفَإِنَّ اللَّهَ هُوَ مَوْلَاهُ وَجِبْرِيلُ وَصَالِحُ الْمُؤْمِنِينَ\nTəfsirçilər və hədis alimlərinin rəyinə görə bu ayədə «mö᾽minlərin salehi» sözü ilə işarə olunan şəxs həzrət Əli (ə)-dır.\n5. Əl-haqqə surəsi, ayə 12.\nPeyğəmbər (s) bu ayəni oxuyub üzünü Əliyə (ə) çevirib buyurdu: «Allahdan istəmişəm ki, bu «eşidib düşünən» qulaq sənin qulağın olsun.»\nƏli (ə) deyir: (Ondan sonra) «Peyğəmbərdən (s) eşitdiyim heç bir şeyi yaddan çıxarmadım.»\n«İman gətirib saleh əməl edənlərin məhəbbətini Rəhman (Allah) tezliklə qəlblərə salar.»\nPeyğəmbər (s) bir gün həzrət Əliyə (ə) buyurdu:\n«Ya Əli! Söylə ki, ey Allah! Məni öz əhd-peymanına bağlı et və mənim məhəbbətimi mö᾽minlərin qəlbinə sal!»\nSonra bu ayə həzrət Əlinin (ə) haqqında nazil oldu.\n«İman gətirib saleh əməl edənlər, insanların ən yaxşılarıdırlar.»\n«Ey Əli! (ayədə qeyd olunan) şəxslərdən məqsəd sən və sənə tabe olub yolunu gedənlərdir.»\nأَجَعَلْتُمْ سِقَايَةَ الْحَاجِّ وَعِمَارَةَ الْمَسْجِدِ الْحَرَامِ كَمَنْ آمَنَ بِاللّهِ وَالْيَوْمِ الآخِرِ\nAyənin birinci hissəsində Abbas və Təlhə, ikinci hissəsində isə həzrət Əli (ə) nəzərdə tutulmuşdur.\n30 dekabr 2014 14:50\n12 dekabr 2014 13:28\n11 dekabr 2014 15:44\nCox sagolun bu gozel statlara gore\n8 dekabr 2014 12:09\nmeqale ucun derin tewekurlerrr\n7 dekabr 2014 20:06\n7 dekabr 2014 19:29\n7 dekabr 2014 19:14\nALLAH razi olsun tam oxumadim ama yenede eziyyetinize deyib))\n7 dekabr 2014 18:05\nCox Uzun Idi Tam Oxumadim Ellerinize Sagliq Allah Razi Olsun\n7 dekabr 2014 14:27


Yeniavaz.com xəbər verir ki, millət vəkili Fazil Mustafa “Yeni Müsavat”a açıqlamasında bildirdi ki, bu məsələlər təkcə bizim qanunvericiliklə həll olunmur. Müsahibimizin sözlərinə görə, Z.Hacıyeva Böyük Britaniya vətəndaşlığı alıbsa, hüquqi problemi yoxsa, bu, Böyük Britaniya qanunvericiliyi ilə həll edilə bilər: “Amma vətəndaşlıq almayıbsa, problem bizim tərəfimizdən həllini tapa bilər. Bu, olduqca mürəkkəb məsələdir. Onun həll olunması üçün müəyyən addımlar atılmalıdır. İndiki şərtlərdə bu, elə-belə həllini tapa bilməz”.\n26 sen 2020, 00:09 174\n25 sen 2020, 20:25 360\n25 sen 2020, 18:10 328\n25 sen 2020, 17:05 572\n25 sen 2020, 16:59 1865\n25 sen 2020, 16:46 405\n25 sen 2020, 16:29 262\n25 sen 2020, 16:20 261\n25 sen 2020, 15:57 281\n25 sen 2020, 15:46 554\n25 sen 2020, 15:40 300\n25 sen 2020, 15:37 376


tailand - TURLAR.AZ\nGarabag Resort & Spa otelindən xüsusi təklif! 7 gecə qal 1 gecə hədiyyə al! Müayinə və mualicə daxil! Rezervasiya etməyə tələsin! Kampaniya 28.02.2021 tarixinə-dək davam edir! Qeyd: qiymət 2 nəfərlik otaqda 1\ntailand turlari 2021 , Bakida tailand qiymeti , tailand ucuz qiymete tailand satisi sərfəli qiymətə tailand almaq. tailand satılır. Azerbaycanda ucuz qiymete tailand satilir\nmasinlar xidmetler turlar 2021 shamaxi turlari endirimli turlar qrup turlari bakidan amsterdam turlari baki tiflis turlari olke daxili turlar tezbazar.az unvan.az dasinmaz emlak 1gece sahdag oteller


“Ermənistan işğalçı siyasətindən əl çəkmir” – Prezident – Yenicag.Az\nAna Səhifə Siyasət “Ermənistan işğalçı siyasətindən əl çəkmir” – Prezident\n“Ermənistan işğalçı siyasətindən əl çəkmir” – Prezident\nYeni Çağ Media Qrupu – Mart 15, 2017 - 10:10\nAzərbaycan ilə Fransa arasında siyasi əlaqələr yüksək səviyyədədir. Qarşılıqlı səfərlərimiz artıq ənənəyə çevrilib.\nBunu martın 14-də Fransa Respublikasının Prezidenti Fransua Ollandın adından Azərbaycan Respublikasının Prezidenti İlham Əliyevin və birinci xanım Mehriban Əliyevanın şərəfinə verilən şam yeməyində Azərbaycan Prezidenti İlham Əliyev deyib: “Mən Azərbaycan Respublikasının Prezidenti kimi Fransada dəfələrlə səfərdə olmuşam. Siz, cənab Prezident, iki dəfə Bakıda səfərdə olmusunuz. Qarşılılıqlı səfərlər onu göstərir ki, Fransa-Azərbaycan əlaqələri yüksək səviyyədədir. Aramızda çox fəal siyasi dialoq aparılır. Fransa Respublikasına bugünkü səfərimizin diplomatik münasibətlərimizin qurulmasının 25 illiyinə təsadüf etməsindən olduqca məmnunam”.\nPrezident bildirib ki, Fransa regionun ən ağrılı problemi olan Ermənistan-Azərbaycan, Dağlıq Qarabağ münaqişəsinin həlli üzrə ATƏT-in Minsk qrupunun həmsədridir. Onun sözlərinə görə, Ermənistanın hərbi təcavüzü nəticəsində Azərbaycan ərazisinin 20 faizi – tarixi torpaqlarımız olan Dağlıq Qarabağ və ətrafdakı 7 rayon işğal edilib, etnik təmizləmə siyasəti aparılıb və bir milyondan çox soydaşımız qaçqın və məcburi köçkün vəziyyətinə düşüb:\n“Münaqişə ilə bağlı BMT Təhlükəsizlik Şurasının dörd qətnaməsi, BMT Baş Məclisi, ATƏT, NATO, Avropa Parlamenti, Avropa Şurasının Parlament Assambleyası, Qoşulmama Hərəkatı, İslam Əməkdaşlıq Təşkilatı və digər nüfuzlu beynəlxalq təşkilatların müvafiq qərar və qətnamələri vardır. Bu münaqişə ancaq beynəlxalq hüququn normalarına uyğun və Azərbaycanın ərazi bütövlüyü çərçivəsində həll olunmalıdır. Status-kvo qəbuledilməzdir. Fransa digər həmsədrlər kimi, bu barədə dəfərlərlə bəyanatlar vermişdir. Təəssüflər olsun ki, Ermənistan buna məhəl qoymur və öz işğalçı siyasətindən əl çəkmir. Dağlıq Qarabağ əzəli və tarixi Azərbaycan torpağıdır. Ölkəmizin ərazi bütövlüyü danışıqlar mövzusu ola bilməz”.\nDövlət başçısı qeyd edib ki, Azərbaycan ilə Fransa arasında iqtisadi əlaqələr sürətlə inkişaf edir. Fransa şirkətləri bu günədək Azərbaycanda energetika, aviasiya, kosmik sənaye, nəqliyyat, su təchizatı, kənd təsərrüfatı və digər sahələrdə təxminən iki milyard ABŞ dolları dəyərində 27 layihədə podratçı kimi iştirak etmişlər: “Enerji sahəsində əməkdaşlıq iqtisadi münasibətlərimizin əsas istiqamətlərindən biridir. Fransa şirkətləri Azərbaycanın neft-qaz sektorunda həyata keçirilən layihələrdə iştirak edirlər. Azərbaycanın təşəbbüsü ilə uğurla icra edilən “Cənub Qaz Dəhlizi” layihəsi Avropanın enerji təhlükəsizliyinin təmin edilməsi üçün böyük əhəmiyyət kəsb edir.\nHumanitar sahədə də əməkdaşlığımız çox genişdir. Fransız dili uzun illərdir Azərbaycanda tədris olunur. Azərbaycanın 338 məktəbində 50 minə yaxın şagird fransız dilini öyrənir. Azərbaycanın yeddi ali təhsil müəssisəsində fransız dili tədris edilir. Bakı Slavyan Universitetində Viktor Hüqo adına Fransız Dili və Ədəbiyyatı Mərkəzi, Azərbaycan Dillər Universitetində Fransa Mərkəzi yaradılmışdır. Üç il əvvəl biz Bakı Fransız Liseyini yaratdıq. Cənab Prezident, Sizinlə bu liseyin açılışında iştirak etmişik. Ötən il isə Azərbaycan-Fransız Universiteti fəaliyyətə başladı. Artıq bir neçə ildir ki, Fransada da Azərbaycan dili tədris olunmağa başlayıb. Eyni zamanda, mədəniyyət sahəsində də uğurlu əməkdaşlıq aparılır. Fransa ilə Azərbaycanın regionları arasında da əməkdaşlıq inkişaf edir. Azərbaycanın 14 şəhəri ilə Fransanın 12 şəhəri və 1 vilayəti arasında müvafiq sənədlər imzalanıb”.\n23.02.2019 - 10:47\nMəşhur müğənni həbs olundu – VİDEO\n23.02.2019 - 09:15\n23.02.2019 - 08:40\nSəhər yeməyindən imtina xeyirlidir?\nTovuzda qrad raketinin partlamış qalıqları aşkar olundu\n23.02.2019 - 00:50\n"WinRAR" proqramında 19 il mövcud olan səhv aşkarlandı: 500 milyon istifadəçi riskdə\n23.02.2019 - 00:30\nNASA yadplanetli ovuna başlayır\n22.02.2019 - 23:50\n22.02.2019 - 23:30\nZebralar niyə zolaqlıdır?\nAğdamda zenit top mərmisi tapıldı - FOTO\n22.02.2019 - 22:50\n"Azərbaycan-Slavyan Gənclərinin I Forumu" öz işinə başladı - FOTO


Növbəti ilin dövlət büdcəsi inkişaf proseslərini sürətləndirməyə imkan verir – Deputat – AzerTimes\nNövbəti ilin dövlət büdcəsi inkişaf proseslərini sürətləndirməyə imkan verir – Deputat\n2022-ci ilin dövlət büdcəsi çox düşünülmüş və balanslı bir büdcədir. Müstəqillik tariximizdə indiyə qədər ən böyük dövlət büdcəsi olan 2022-ci ilin büdcəsində ölkəmizdə bütün sahələrdə inkişaf proseslərinin sürətləndirilməsi və əhalinin sosial vəziyyətinin yaxşılaşdırılması nəzərdə tutulur.\nDeputat bildirib ki, büdcədə işğaldan azad edilmiş ərazilərimizin bərpa və yenidən qurulmasından tutmuş sosial təminat, səhiyyə, elm və təhsil, mədəniyyət, müdafiə və təhlükəsizlik, dayanıqlı iqtisadi inkişaf üzrə dövlət proqramlarının və layihələrinin həyata keçirilməsi və digər istiqamətlər üzrə mühüm tədbilər nəzərdə tutulur:\n“44 günlük Vətən müharibəsində tarixi qələbəmizdən sonra işğaldan azad edilmiş ərazilərimizin bərpa və yenidənqurma işlərinin büdcə xərclərində proritet istiqamətlərindən biri olması tam məqsədəuyğundur. Çünki işğal dövründə ermənilər tərəfindən viran qoyulan ərazilərimizin sürətli bərpası və doğma yurdlarından didərgin düşmüş soydaşlarımızın geri qayıtması Azərbaycan dövləti qarşısında dayanan ən ümdə məsələlərdən biridir və ölkəmizin qüdrətinin və inkişafının göstəricisidir. Bu eyni zamanda Azərbaycanın döyüş meydanında əldə etdiyi qələbənin davamıdır. Çünki o əraziləri yenidən qurmaqla Azərbaycan bütün dünyaya öz ərazilərin əsl sahiblərinin kim olduğunu bir daha göstərir”, – deyə deputat bildirib.\nA.Həsənova qeyd edib ki, Azərbaycan qısa zamanda azad edilmiş ərazilərdə böyük işlər görüb: “Füzuli beynəlxalq hava limannın 8 ay ərzində tikilib istifadəyə verilməsi, yolların çəkilməsi, Zəfər yolunun tikintisinin tamamlanması, o cümlədən “ağıllı şəhər” və “ağıllı kənd” konsepsiyalarına uyğun olaraq yeni kənd və qəsəbələrin tikilməsinə başlanılması, eyni zamanda azad edilmiş şəhərlərimizin baş planlarının hazırlanmasına start verilməsi Azərbaycan iqtisadiyyatının gücünün göstəricisidir”, – deyə deputat vurğulayıb.\nO bildirib ki, Azərbaycanın bu qədər böyük işlər görməsinə, böyük vəsaitlər xərcləməsinə baxmayaraq Prezident İlham Əliyevin tapşırığına əsasən bu il də əhalinin sosial rifahının yaxşılaşdırılmasına böyük diqqət ayrılıb:\n“Hətta 2022-ci ilin dövlət büdcəsi əvvəlki büdcələrlə müqayisədə daha sosial yönümlüdür. Belə ki, 2022-ci ilin dövlət büdcəsinin 46.4 faizi – demək olar ki, yarıya qədəri sosial xərclərə yönəlib. Cari illə müqayisədə sosial xərclər 13,5% artırılır və həmin xərclərin 60 faizi əməyin ödənişi xərcləri ilə bağlıdır. Büdcədə sosial müdafiə, sosial təminat xərcləri üçün 3 milyard 566 milyon manat vəsaitin ayrılması nəzərdə tutulur. Dövlət büdcəsində əmək haqqlarının, pensiya və müavinətlərin artırılması üçün vəsait nəzərdə tutulub, eyni zamanda ehtiyac meyarının həddinin 170 manatdan 200 manata artırılır.\nBu bir daha göstərir ki, bütün çətinliklərə, post-müharibə dövrünə baxmayaraq Prezident İlham Əliyev əhalinin sosial rifahının yaxşılaşdırılmasını düşünürək bu tapşırığı verib.\nBüdcədə müdafiə və təhlükəsizlik üçün xərclərinə 4.489 milyard manat vəsaitin ayrılması da tam məqsədəuyğundur. Çünki bizim Ermənistan kimi işğalçı qonşumuzun olması bizi daim ayıq-sayıq olmağa və müdafiə qabiliyyətimizi yüksək səviyyədə saxlamağa vadar edir”, – deyə A.Həsənova bildirib.\nDeputat həmçinin həkimlərin maaşlarının artırılmasını məqsədəuyğun hesab edir: “Biz iki ildir ki, dünyanı bürüyən COVİD 19-la mübarizə aparırıq lakin hələ bu bəlanın sonu görünmür. Bu gün pandemiya ilə mübarizə aparan həkimlər, tibb işçiləri öz həyatlarını riskə atırlar, hər bir insanın həyatı uğrunda mübarizə aparırlar. Bu günə qədər neçə nəfər həkimlərimiz, tibb işçilərimiz koronavirusdan dünyalarını dəyişiblər. Bu baxımdan həkimlərin də maddi durumunu nəzərə alaraq büdcədə onların da əmək haqqlarının artırılması nəzərdə tutulsa yaxşı olar,” – deyə deputat qeyd edib.\nA.Həsənova əlavə edib ki, ümumilikdə növbəti ilin dövlət büdcəsi qarşıya qoyulan məqsədlərə uğurla nail olmağa imkan verir.\nSonrakı xəbərBağça müdiri barəsində cinayət işi məhkəməyə göndərilib\nƏvvəlki xəbərŞəmkirdə şadlıq sarayının rəhbərliyi məsuliyyətə cəlb olunub


Azərbaycanda "dünyanın sonu" adlandırılan dekabrın 21-i üçün hava proqnozu açıqlandı\nAzərbaycanda "dünyanın sonu" adlandırılan dekabrın 21-i üçün hava proqnozu açıqlandı\nCəmiyyət 18 Dekabr 2012 12:47 (UTC+04:00)\nAzərbaycan, Bakı, 18 dekabr /Trend, müxbir K.Zərbalıyeva/\nAzərbaycanda dekabrın 21-nə hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentinin Hidrometeoroloji Proqnozlar Bürosunun direktor müavini Gülşad Məmmədova Trend-ə son 3 günün hava proqnozu barədə məlumatları açıqlayıb.\nMəlumata görə, dekabrın 19-da Bakıda və Abşeron yarımadasında buludlu hava şəraitinin üstünlük təşkil edəcəyi, arabir yağıntılı olacağı gözlənilir. Axşam bəzi yerlərdə duman olacaq, mülayim cənub küləyi əsəcək. Havanın temperaturu gecə 0-2 dərəcə isti, gündüz 4-8 dərəcə isti olacaq.\nDekabrın 20-də gecə və səhər bəzi yerlərdə duman, çiskin olacağı, buludlu hava şəraitinin gün ərzində üstünlük təşkil edəcəyi, axşam az yağıntılı olacağı gözlənilir. Mülayim cənub küləyi əsəcək. Havanın temperaturu gecə saatlarında 3-5 dərəcə isti, gündüz 6-11 dərəcə isti olacaq.\nDekabrın 21-də havanın dəyişkən buludlu olacağı, arabir tutulacağı gözlənilir. Əsasən, səhər və axşam bəzi yerlərdə çiskinli az yağış yağacağı ehtimalı var. Axşam saatlarında ayrı-ayrı yerlərdə duman olacaq. Cənub küləyi axşam mülayim şimal küləyi ilə əvəz olunacaq. Havanın temperaturu axşam 3-5 dərəcə, gündüz 7-12 dərəcə isti təşkil edəcək.\nDekabrın 19-da Azərbaycanın rayonlarında, əsasən, şərq rayonlarında havanın arabir yağıntılı olacağı gözlənilir. Şərq küləyi əsəcək. Havanın temperaturu gecə 4 dərəcə şaxtadan 1 dərəcəyədək isti, gündüz 5-10 dərəcə isti, dağlarda 10-15 dərəcə şaxta, yüksək dağlıq ərazilərdə 15-20 dərəcə şaxta, gündüz saatlarında isə 3 dərəcə şaxtadan 2 dərəcəyədək isti olacaq.\nDekabrın 20 və 21-də havanın arabir yağıntılı olacağı, bəzi yerlərdə sulu qar, dağlıq və dağətəyi rayonlarda isə qar yağacağı gözlənilir. Şərq küləyi əsəcək. Havanın temperaturu 2 dərəcə şaxtadan 3 dərəcəyədək isti, gündüz 6-11 dərəcə isti, dağlarda 10-15 dərəcə şaxta, yüksək dağlıq ərazilərdə 15-20 dərəcə şaxta, gündüz saatlarında isə 2 dərəcə şaxtadan 3 dərəcəyədək isti olacaq.


Nur-az.com - İcra başçısının 1 milyon manatlıq uşaq bağçası\nİcra başçısının 1 milyon manatlıq uşaq bağçası\nBeyləqan İcra Hakimiyyəti həmin binanın inşası üçün 925416,92 manat pul ayırtdırıb\nAzərbaycanda Bakıda bahalı binaların və ya tikililərin olması hardasa anlaşılan olsa da, bunun əyalətlərdə baş verməsi qəti inandırıcı görünmür. Amma baş verənlərdən belə başa düşülür ki, ölkənin əyalətlərində yeyinti işlərini həyata keçirmək üçün bəzən ağlasığmaz rəqəmlərdən istifadə olunur. Necə ki, bunu Beyləqanda həyata keçiriblər.\nJam.az xəbər verir ki, Beyləqan rayon İcra Hakimiyyəti bu il uşaq bağçasının tikinti işlərinin satın alınması üçün Gəncə şəhərində yerləşən «Perlit» MMC-yə 925416,92 manat pul ayırıb. Və belə bir bağçanın Beyləqanda tikilməsinin özü şübhəlidir.\nƏvvəla, bu qədər vəsaitə qeyd olunan rayonda nəinki bir uşaq bağçası, hətta 10-dan artığını inşa etdirmək mümkündür. İkincisi, 1 milyon manat vəsait heç də kiçik rəqəm hesab olunmamalıdır və bununla bir çox işlərin reallaşdırılması mümkündür. Sual olunur ki, tikiləcək uşaq bağçası nə böyüklükdədir ki, ona bu qədər vəsait lazım olub? Təbii ki, işin içində Beyləqan rayon İcra Hakimiyyətinin maliyyə maraqları olub və həmin vəsaitin də kiçik bir qismi bu işlərə sərf olunub.\nRayondan aldığımız məlumatlarda da vurğulanır ki, Beyləqanda belə bahalı uşaq bağçasının inşaasından xəbərsizdirlər. Ümumiyyətlə, onun harada tikildiyini də bilənlərin sayı demək olar ki, yox dərəcəsindədir.\n2565 dəfə baxılıb


Bakı Ali Neft Məktəbi həyata keçirdiyi sosial-mədəni tədbirlər çərçivəsində gənclərin intellektual səviyyəsinin yüksəldilməsi, xüsusi istedadlı tələbələrin müəyyən edilməsi, onların bilik və bacarıqlarının effektli reallaşdırılması, ölkəmizin qloballaşan dünyaya inteqrasiyası kontekstində milli-mənəvi dəyərlərin qorunması, dövlətçilik ideologiyasının təbliği və vətənpərvərlik hisslərinin gücləndirilməsi istiqamətində fəal iş aparır. Ali Məktəbdə səliqə, intizam, dəqiqlik, özünə, həmçinin BANM ailəsinin bütün üzvlərinə hörmət və ehtiram əsas şüar, tələbələrin elmə marağının artırılması, korporativ mədəniyyətin formalaşdırılması, dünyagörüşlərinin zənginləşdirilməsi, sağlam düşüncə, özünəinam, tolerantlıq, tələbə-özünüidarəetmə strukturları fəaliyyətlərinin təkmilləşdirilməsinə davamlı dəstək, fərdi olaraq həyata keçirilən layihə və ideyalarının reallaşdırılması əsas hədəflərdəndir.\nBANM tələbələri bu Ali Məktəbdə, respublika və beynəlxalq səviyyədə keçirilən müxətlif formatlı tədbirlərin, seminar, elmi-praktik konfrans, festival, forum, toplantı, sərgi və aksiyaların aktiv iştirakçılarıdır. Ali Məktəb davamlı olaraq intellektual yarışlar, müxtəlif formatlı müsabiqələr keçirir, tələbələri bir vətəndaş kimi formalaşdırmaqla yanaşı, fiziki hazırlığın profilləşməsini təmin edərək müxtəlif idman yarışları, turnirlər təşkil edir. BANM tələbələrin asudə vaxtlarının səmərəli təşkili üçün muzeylərə, qoruq və mədəniyyət ocaqlarına, müxtəlif rayonlara səfərlər təşkil edir ki, bu da onların intellektual səviyyələrinin artmasına, vaxtdan səmərəli istifadəyə, kollektivçilik ruhunun güclənməsinə xidmət edir. Tələbələrin dərsdənkənar fəaliyyətlərində onların mahnı, rəqs, bədii qiraət, rəssamlıq, fotoqrafiya, aktyorluq və rejissorluq kimi bacarıqlarının inkişafı üçün müxtəlif tədbirlər keçirilir, tamaşalar nümayiş etdirilir. Azərbaycan Dövlət Akademik Milli Dram Teatrının səhnəsində ilk dəfə olaraq tələbələrimizin ifasında Azərbaycan dramaturgiyasının banisi, böyük mütəfəkkir, ictimai xadim Mirzə Fətəli Axundzadənin “Hekayəti-Müsyö Jordan və Dərviş Məstəli şah” komediyası əsasında iki hissəli tamaşanın və Azərbaycan Dövlət Akademik Opera və Balet Teatrının səhnəsində dahi bəstəkar Üzeyir Hacıbəylinin “O olmasın, bu olsun” operettasının nümayişi onu göstərir ki, bu Ali Məktəb Azərbaycan üçün sadəcə mühəndislik sahəsində yüksəkixtisaslı mütəxəssislər deyil, həm də layiqli vətəndaşlar yetişdirməyə çalışır.\nTələbə Klubları və Təşkilatları\nAli Məktəbdə tələbələrin maraqlarının əhatə olunması, sosial problemlərinin həlli, onların asudə vaxtının səmərəli təşkili məqsədilə Tələbə Həmkarlar İttifaqı Komitəsi və Tələbə Gənclər Təşkilatı nəzdində və müstəqil formada müxtəlif istiqamətli klublar fəaliyyət göstərir. Bu klublar tələbələrin asudə vaxtının səmərəli təşkili üçün münbit şərait yaratmaqla yanaşı, onların idarəetməyə cəlb edilməsi, təşkilatçılıq, təşəbbüskarlıq və yaradıcı fəaliyyətinin inkişafı üçün dəstək, müxtəlif yerli və beynəlxalq layihələrə qatılmaları, bilik və bacarıqlarını nümayiş etdirmələrinə təkan verir, müntəzəm olaraq xeyriyyə konsertləri, qocalar və uşaq evlərinə səfərlər, maarifləndirici təlim və seminarlar keçirir.\nTələbə Həmkarlar İttifaqı Komitəsi və Tələbə Gənclər Təşkilatı\nBu təşkilatlar tələbələrin idarəetməyə cəlb edilməsi, təşkilatçılıq, təşəbbüskarlıq və yaradıcılıq qabiliyyətlərinin inkişafına dəstək verir.\nNeft Mühəndisləri Cəmiyyəti\nAli Məktəbdə fəaliyyət göstərən Neft Mühəndisləri Cəmiyyətinin əsas məqsədi tələbələrin müxtəlif yönlərdə inkişafını, onlar arasında təcrübə və bilgi mübadiləsini təmin etmək, ayrı-ayrı sənaye sahələrində çalışan peşəkarlarla görüşlər təşkil etmək və onların real iş prinsipləri ilə əyani tanışlığına nail olmaqdır.\nBANM-in Gənc Mühəndislər klubu orta məktəb (7-11-ci siniflər) şagirdlərinə gələcəkdə təhsillərini mühəndis ixtisasları üzrə davam etdirmək və karyera uğuru qazanmaq üçün peşəyönümlü biliklər vermək, ixtisas seçimində yardım göstərmək məqsədilə yaradılıb.\nKlub hər həftənin şənbə günü Ali Məktəb nümayəndələrinin təşkilatçılığı ilə intellektual oyun formatlı sinxron çempionat keçirir. İlin sonunda qalib komanda BANM tərəfindən mükafatlandırılır.\nKlub tələbələrin fizikaya marağını artırmaq, fənnin daha dərindən öyrənilməsinə yardımçı olmaq, asudə vaxtın səmərəli keçirilməsinə dəstək məqsədilə qurulub.\nRiyaziyyat Klubunun (“BHOS Math Club”) əsas məqsədi gənclərin riyaziyyatı sevmələrini və daha dərindən öyrənmələrini təşviq etməkdir.\nBu klub tələbələrdə kitaba, bədii ədəbiyyata maraq artırmaq məqsədilə yaradılıb.\nTələbələrin öz bacarıqlarını artırmağa, öyrəndiklərinin praktiki tətbiqinə hesablanmış turnirlərin nəticəsi olaraq ən aktiv üzvlər bu Ali Məktəbi Bakı Debat Forumunda təmsil edirlər.\nDanışıq klubu (“Conversation Club”) Hazırlıq ilinin (Foundation) tələbələrinin ingilis dili səviyyələrinin inkişafına dəstək məqsədilə yaradılıb.\nRus dili klubu\nKlub tələbələrin özünüinkişaf və rus dili bacarıqlarının artırılmasına şərait yaradır.\nKlub tələbələrə proqramlaşdırma dilləri mövzusunda təlimlər keçir, bu sahədə onların bilik və bacarıqlarını inkişaf etdirir.\n“Cinema club” tələbələrin ingilis dilində nümayiş edilən filmləri birlikdə izləyərək sözügedən dilin inkişaf etdirilməsinə, dünyagörüşlərinin artırılmasına dəstək verir.\nHeyvanlara qayğı klubu\nSahibsiz heyvanlara dəstək məqsədilə yaradılmış Animal care club-ın üzvləri davamlı olaraq heyvan sığınacaqlarına baş çəkir, yemləmə aksiyaları keçirirlər.\nMusiqiyə maraq və həvəsi olan istedadlı tələbələri öz ətrafına toplayan Klub Ali Məktəb daxilində keçirilən tədbirlərdə fəallıq nümayiş etdirir, universitetlərarası musiqi yarışlarına qatılır.\nRəqs bacarığı olan tələbələr mənsub olduqları Ali Məktəbi ölkədaxili və xarici yarışmalarda uğurla təmsil edir, doğma Vətənimiz üçün əlamətdar günlərlə bağlı təşkil edilən tədbirlərdə tamaşaçılara rəngarəng nömrələr təqdim edirlər.\nBu klub teatra marağı olan tələbələrin vahid məkanda cəmlənməsinə və onların özünüifadəsinə peşəkar şərait yaradır.\nVoleybol klubu tələbələrin bu sahəyə olan marağını artırmaq istiqamətində fəal iş aparır.\nStolüstü tennis klubu\nKlubun əsas məqsədi tələbələrin stolüstü tennis bacarıqlarını inkşaf etdirmək, sosial aktivliklərini artırmaqdır.\nAli Məktəbdə yaradılmış ilk tələbə klublarından olan Futbol klubu həvəskar tələbələrdən formalaşdırılıb.\nKlub şahmata marağı olan tələbələri bir araya toplayır.\nKlub basketbola marağı olan tələbələr üçün məşq dərsləri və turnirlər təşkil edir.\nKlubun əsas məqsədi tələbələrin stolüstü tennis bacarıqlarını inkşaf etdirmək və sosial aktivliklərini artırmaqdır.\nKlub tələbələrin sağlam həyat tərzi keçirmək, boş vaxtlarını səmərəli dəyərləndirmək məqsədilə yaradılıb.\n +994 12 521 31 11 (33052)\n student.affairs@bhos.edu.az career.center@bhos.edu.az


Qarını necə arıqlatmaq olar? | Arıqlamaq.az\nƏsas səhifə » Arıqlamaq üçün nə etməli? » Qarını necə arıqlatmaq olar?\n13 Avqust 2019 Kateqoriya: Arıqlamaq üçün nə etməli? Müəllif: A. Hüseynova\nOxuma vaxtı: 5 dəq Oxunma sayı: 2745\nArıqlamaq üçün bir çox effektiv üsullar vardır. Qadınların əksəriyyətini qarın və bel nahiyəsindəki piylər narahat edir. Təəssüf ki, klassik metodlarla qarını arıqlatmaq çox çətindir. Bəs qarını necə arıqlatmaq olar? Bu məqalədə Sizi bölgəsəl arıqlamağa yardımçı olan menyular və yeməklərlə tanış edəcəyik.\nİri qarını necə arıqlatmaq olar?\nOturaq və passiv həyat tərzi keçirən insanlar qarını arıqlatmaq, beli incəltmək məqsədilə bu pəhrizi tuta bilər.\nSəhər yeməyi (bu variantlardan birini seçin)\nÜzərinə pendir səpilmiş qarğıdalı sıyığı\nSuda bişirilmiş və meyvə dilimləri qatılmış yulaf əzməsi\n2 yumurtanın omleti\nArada acsanız yağsız kefir içə bilərsiniz.\nNahar (zövqə əsasən)\nSobada bişirilmiş balıq, kələm və xiyar salatı\nToyuğun döş əti, tərəvəz salatı\nAxşam yeməyinə qədər portağal və ya alma yeyə bilərsiniz.\nAxşama (istəyə görə)\nSoyutma kalmarla qatıq\nKiçik ölçülü avokado ilə tərəvəz salatı. Ora zeytun yağı və ya limon suyu əlavə edin.\nYağsız toyuq əti/balıq/qırmızı ət və bir qədər çiy tərəvəz. (“/” – və ya deməkdir).\nUnutmayın: ərzaqları qızartmaq olmaz, multibişiricidə, suda qaynatmaqla və ya sobada bişirə bilərsiniz. Pəhriz 1 həftəlikdir. 3-5 kq çəki atmağa, qarını arıqlatmaq və bel hissədəki yağları əritməkdə kömək edir.\nBəs qarını daha sürətlə necə arıqlatmaq olar? Paralel şəkildə arıqlamaq üçün idman hərəkətlərini yerinə yetirsəniz, nəticəni tezləşdirəcəksiniz.\nPomidorla qarını necə arıqlatmaq olar?\nSürətli arıqlamaq üçün pəhrizlər kateqoriyasından olan bu menyu 4 günlükdür.\nSəhər yeməyi: 1 dilim qara çörək, orta ölçüdə tərəvəz, şəkərsiz südlü qəhvə\nNahar: 2 diş sarımsağı xırdalayıb 1 xörək qaşığı bitki yağında qızardın. Üzərinə 150 ml su, 1 xör.qaş. limon suyu, duz, istiot, qatıq əlavə edib qarışdırın. Sonra spagetti (makaron) bişirib bu sousla yeyin.\nAxşam: ispanaqlı makaron.\n400 qram ispanaq, 60 qr spagetti və sürtkəcdən keçirilmiş pendiri qarışdırın. Həmin qaba bir qədər su töküb, sobada bişirin. Spagettini öncədən suda qaynatmaq lazımdır.\nSəhər – 80 qr kəsmik, moruq və ya turş meyvə\nGünorta – 100 qr toyuq soyutması, pomidor+cəfəri salatı\nAxşam – qaspaço\nPomidor+1 xiyar+½ qırmızı bibər+½ sarı bibər+1 kərəviz+1 kiçik soğan+1 diş sarımsaq+1 ç.q. üzüm sirkəsi+bir neçə sap istənilən növ göyərti+1-2 x.q. zeytun yağı+duz\nBütün komponentləri blenderdən keçirin, soyuducuya qoyun. Soyuq halda yeyin.\nSəhər – digər 2 günün səhər yeməyindən birini seçin.\nNaharda – yaşıl bolqar bibəri, 150 qr boranı, 2 x.q bitki yağı, kiçik doğranmış 100 qr pomidor, 50-75 qr qatıq, xırdalanmış 1 diş sarımsaq və yarım ədəd soğanı qızardın. Bu sousa 60 qr bişmiş makaron əlavə edin. Sobada bir az da bişirib götürün.\nAxşama – tərəvəz və meyvə salatı, çay.\nSəhər – çörək, 1 dilim pendir, pomidor, kofe\nNahar – 1 dilim çörək, pendir, pomidor və kahıdan buterbrod\nAxşam – kartofdan başqa digər tərəvəzlərdən salat\nBu pəhriz qarını necə arıqlatmaq olar deyənlər üçün faydalı sayılır. Sadəcə menyuya düzgün riayət edin ki, nəticədən razı qalasınız.\n5 günə qarını necə arıqlatmaq olar?\nQarın arıqlatmaq üçün bu pəhrizlə 5 günə 3 kq itirəcəksiniz.\nHər gün səhər: 1 portağal, 1 ədəd xlebçı, şəkərsiz çay və qəhvə\nNahar – 1 dənə soyutma yumurta, 1 stəkan kefir, 1 portağal\nAxşam – 2 dənə soyutma yumurta, suxari, pomidor\nNahar – 1 meyvə, 200 ml qatıq, 1 dənə yumurta, kefir\nAxşam – 150 qr mal ətinin soyutması, 1 ədəd portağal, 1 ədəd pomidor, suxari, 1 stəkan kefir\nNahar – 1 ədəd portağal, 400 ml qatıq, 1 xlebçı, soyutma yumurta\nAxşam – 150 qr buxarda bifşteks, 1 meyvə, kefir, suxari\nNahar – 150 qr yağsız kəsmik, 1 xiyar, 1 pomidor, 1 xlebçı\nAxşam – 150 qr mal ətinin soyutması, 1 alma, pomidorlu tost\nNahar – suda bişmiş 200 qr balıq, 400 ml kefir, 2 pomidor, 2 kahı yarpağı\nAxşam – 1 yumurta, 5 kahı yarpağı, 2 pomidor\n5 günlük pəhriz sayəsində qarını necə arıqlatmaq olar kimi düşüncələrlə özünüzü yormayacaqsınız. Qarnınız düz olacaq.\nBu məqalədə qarını necə arıqlatmaq olar sualına ətraflı məlumat verməyə çalışdıq. Reseptlər və dietalardan başqa, bölgəsəl incəlməyə kömək edən, məhz qarın hissədən arıqlamaq üçün aparatlar mövcuddur. İstədiyiniz üsulu seçə bilərsiniz.\nArıqlamaq üçün nə etməli? 6529\nArtıq çəkiniz olmasa da qarnınız önə çıxır? Düz qarına sahib olmaq üçün idman hərəkətlərini və dietoloqların tərtib etdiyi pəhrizləri yerinə yetirin. Bu barədə məqalədə oxuyun.


Azərbaycan Universitetinin qələbə vebinarları davam edir. Növbəti vebinar “Qarabağ taleyimizdir” mövzusuna həsr olunub və Azərbaycan dili və ədəbiyyat kafedrası tərəfindən təşkil olunub. “Microsoft Teams” platforması üzərindən keçirilən tədbirdə Azərbaycanın ərazi bütövlüyünün bərpası uğrunda canından, qanından keçən şəhidlərimizin xatirəsi bir dəqiqəlik sükutla yad edilib, kafedranın professor-müəllim heyətinin çıxışları dinlənilib.\nKafedranın müdiri Ülviyyə Rəhimova tədbir iştirakçılarını Ali Baş Komandan İlham Əliyevin rəhbərliyi ilə müzəffər ordumuzun qazandığı qələbə münasibətilə təbrik edib. Kafedra müdiri qeyd edib ki, Azərbaycan gənci böyük tarixi sınaqdan üzüağ çıxıb, vətən sevgisini döyüş meydanında göstərib, 30 illik ədalətsizliyin qisasını döyüş meydanında alıb.\nKafedranın professoru Asif Hacıyev bildirib ki, 44 günlük Vətən Müharibəsində Azərbaycan xalqı bir yumruq kmi birləşib. Azərbaycan gənci ölkəmizin ərazi bütövlüyünün qorunması uğrunda müharibəyə böyük ruh yüksəkliyi ilə yollanıb, verilmiş döyüş tapşırıqlarını uğurla yerinə yetirərək Vətənə ləyaqətlə xidmət edib. Asif Hacıyev qeyd edib ki, qələbədən sonra ziyalıların üzərinə bu yüksək vətənpərəvrlik ruhunun davam etdirilməsi, tarixi yaddaşı oyaq saxlamaq kimi böyük məsuliyyət düşür. Geçmişi bilməli, indini dərk etməli və gələcəyi görməliyik.\nKafedranın dosenti Fərhad Mədətov çıxışında Qarabağ münaqişəsi və ətrafında baş verən hadisələr mövzusunda yazılmış əsərlər haqqında məlumat verib. Fərhad Mədətov qeyd edib ki, Azərbaycan ədəbiyyatı Qarabağ mövzusuna tez-tez müraciət edib və xeyli əsər ərsəyə gətiirlib. İndi isə Azərbaycan ədəbiyyatı yeni ovqata köklənməli, Qarabağda öz sözünü deyən Azərbaycan əsgərini tərənnüm etməlidir.\nKafedranın dosenti Ülviyyə Əliyeva qeyd edib ki, rəhbər-ordu-xalq birliyi Qarabağda hərbi qələbənin ən böyük amilidir, bu parlaq qələbə Ali Baş Komandanın qətiyyəti, xalqın inamı və həmrəyliyi, diplomatiyanın gücü, Azərbaycan əsgərinin igidliyi sayəsində qazanılıb. Biz indi var gücümüzlə bu birliyin daimi olması üçün çalışmalıyıq.\nSonda müəllim və tələbələrin qələbə ilə bağlı fikirləri dinlənilib.


“Fatihə” surəsini təfsiri - Quran - Məqalələr - Islam.az\n“Fatihə” surəsini təfsiri\nDördüncü hissə. “Bismillahir-Rəhmanir-Rəhim”\n(Əvvəli: http://az.islam.az/article/a-989.html; http://az.islam.az/article/a-992.html; http://az.islam.az/article/a-1007.html)\n“Rəhman” və “Rəhim” sözlərinin hər ikisi “rəhm” kökündən olsalar da, fərqli mənalara malikdir. Əks halda, onların hər ikisinin eyni ayədə işlənməsi məntiqsiz olardı.\nBəzi təfsirçilərin fikrincə, “Rəhman” adı Allahın bu dünyada, “Rəhim” adı isə axirətdə mərhəmətli olmasını ifadə edir. Digər nəzəriyyəyə görə, “Rəhman” adı Allahın hamıya (istisnasız olaraq), “Rəhim” adı isə yalnız möminlərə münasibətdə mərhəmətli olduğunu göstərir (bax: Təbəri təfsiri).\nLüğət kitablarında daha bir nəzəriyyəyə rast gəlirik: “Allahın mərhəməti iki cürdür. Bunlardan biri “Rəhman” adlanır və o, Allahın dünyanı, bəşər növünü yoxdan var etməsidir. İkinci isə “Rəhim”dir, yəni Allah-Taalanın varlıq aləminə verdiyi həyat bəxşişini daimi saxlaması və kamil etməsidir” (A.Ş.Mehrin. Quran kəlmələrinin kamil lüğəti, səh. 197). Göründüyü kimi, burada “Xaliq” və “Rəbb” adları ilə bənzərlik vardır.\nMərhum Ayətullahül-üzma Seyyid Əbülqasim Xoyi “Fatihə” surəsinə yazdığı təfsirdə daha əhatəli və dərin mənalı nəzəriyyə ilə çıxış etmişdir: “Müfəssirlərin əksəriyyəti və dilçilərin bir qismi demişlər ki, “Rəhman” sözü rəhmətin (mərhəmətin) mübaliğə formasıdır... Bu, həmin anlayışın ümumiliyini, əhatəliliyini və bütövlüyünü bildirir; sübut edir ki, Allahın rəhməti bütün yaradılmışları əhatə edir. Buna görə Quranın heç bir ayəsində deyilmir ki, Allah insanlara yaxud möminlərə münasibətdə Rəhmandır. “Rəhman” kəlməsi heç zaman insan növü ilə, möminlərlə yaxud hər hansı başqa qrupla məhdudlaşmır” (Ayətullahül-üzma Seyyid Əbülqasim Xoyi. Əl-Bəyan, 2-ci cild, səh. 742).\nHəqiqətən, Allah-Taala bütün yaratdıqlarına nisbətdə Rəhmandır. Günəş istiliyindən, havadan, sudan həm bitkilər, həm heyvanlar, həm də insanlar bərabər surətdə faydalanırlar. Allah məxluqatın hamısı üçün ayrı-ayrılıqda ruzi yetirir. Bu dünyada hətta kafirlər də Allahın rəhmətindən məhrum deyillər. Onlar da möminlərlə yanaşı dünya nemətlərindən istifadə edirlər. Bu, belə də olmalıdır. Axı, Allah-Taala öz yaratdıqlarına münasibətdə zalım ola bilməz, onları taleyin ixtiyarına özbaşına buraxmaz. Allah kafirlərə də mərhəmət göstərməklə onlara öz səhvlərini başa düşmək, haqqı görmək və tövbə etmək şansı verir.\nQeyd etmək lazımdır ki, Allah-Taalaya məxsus 99 ən gözəl addan ikisi istisna edilməklə, hamısı Allahın qeyri-məxsusi, ümumi adları hesab olunur. Bu adları daşımaqda insanlar Allaha şərik ola bilərlər. Yəni insana Qadir, Kərim, Lətif, Cabbar və s. adların verilməsinin eybi yoxdur. Yalnız iki ad – Allah və Rəhman adları Yaradanındır və Ondan başqa heç kəs bu iki ada sahib olmağa layiq deyildir. Buna görə insana Allah və Rəhman adlarının qoyulması haramdır (Ayətullah Dəstğeyb. Qurandan bilgilər, səh. 42).\nƏgər bu adlar insana verilərsə, mütləq əvvəlinə “əbd” kəlməsi artırılmalı, yəni “Əbdullah” (Allahın bəndəsi) və “Əbdürrəhman” (Rəhmanın bəndəsi) şəklinə salınmalıdır.\n“Rəhman” adının yalnız Allaha olmasının sübutu Qurani-Kərimin mübarək ayələridir. Müqəddəs Kitabımızda Yaradan həm “Allah”, həm də “Rəhman” adları ilə vəsf edilir.\n“Söylə: istər Allahı çağırın, istərsə də Rəhmanı; gözəl Adlar Onundur” (İsra, 110).\n“Rəhmanla əhd bağlayanlardan başqa heç kimə qiyamətdə şəfaət olunmayacaq” (Məryəm, 87).\n“Rəhmana yaraşmaz ki, Özünə övlad götürsün” (Məryəm, 92).\n“Bu, Rəhmanın vədidir və elçilər (peyğəmbərlər) düz deyirdilər” (Yasin, 52).\nHəzrət İmam Cəfər Sadiq (ə) bu barədə buyurmuşdur: “Rəhman ümumilik sifətinə malik (yəni bütün canlılara mərhəmətli) xüsusi addır. Rəhim isə xüsusilik sifətinə malik (yəni yalnız möminlərə münasibətdə mərhəmətli) ümumi addır” (Nur əl-səqəleyn təfsiri, “Fatihə” surəsi, hədis 54).\nОпубликовано:29 Ноябрь, 2018, Просмотров:2121


Qəbirdən qalxan zaman insanın dadına çatan əməllər » Qadınlar Bir Incidir! Populyar Qadın Saytı\nTarix: 23-10-2013, 13:26\nŞərhlər: Baxılıb: 2155\nSəs ver: Qiyamət gününün ən dəhşətli və vahiməli saatlarından biri insanın qəbirdən çıxmaq saatıdır. ALLAH Təala buyurur: "O gün ki, onlar qoyulmuş əlamətlərə sarı sürətlə hərəkət edənlər kimi öz qəbirlərindən tələsik çıxarlar. Gözləri yerə dikildiyi halda (böyük bir) zillət və xarlıq onları bürüyər. Budur onlara vəd verilmiş gün”. ("Məaric” 43-44).\nMəsud nəql edir: "Mən İmam Əlinin (ə) xidmətində əyləşmişdim. Həzrət (ə) buyurdu: "Həqiqətən, Qiyamət günü 50 mövqe (hissə) olar ki, hər biri də min il çəkər. Birinci mövqe qəbirdən çıxmaqdır ki, min il soyunmuş bədənlə, ayaqyalın, ac və susuz halda saxladılarlar. Hər kim qəbrindən ALLAHa, behiştə, cəhənnəmə və Qiyamət gününə imanla çıxarsa, ALLAHı və Peyğəmbərini (s) təsdiq edərsə, aclıq və susuzluqdan nicat tapar”.\nİmam Əlinin (ə) "Nəhcul-bəlağə”dəki xütbələrindən birində buyurulur: "O gün ki, ALLAH birinci və sonuncu xəlqini hesaba çəkmək üçün bir yerdə toplayar, insanların halı o günü belə olar ki, təvazökar halda dayanarlar. Tərləri ağızlarına qədər çatar, yer onları çətinliklə özündə sığışdırar. Onların içində o kəslərin halı yaxşıdır ki, ayağını qoymağa yer olar. Bacardığı qədər nəfəs ala bilər”.\n1. İmam Sadiq (ə) buyurur: "Hər kəs möminin qəmini aradan aparar, ALLAH Təala da onun axirət qəmini aradan aparar və qəbrindən elə qalxar ki, qəlbi sərin olar”.\n2. İmam Sadiq (ə) buyurur: "ALLAH Təala mömini qəbrindən çıxardan zaman onunla bir yerdə misalı da bayıra çıxar. Mömin Qiyamət gününün qorxulu hadisələrini hər nə qədər görsə, misalı ona deyər: "Qəmgin olma və qorxma, müjdə olsun sənə ALLAH Təalanın kəramət və sərvərliyinə görə”. ALLAH Təala onun hesabını asan edər. Onu behiştə göndərər və misalı da qarşısında olar. Mömin ona deyir: "ALLAH sənə rəhmət etsin ki, mənim üçün yaxşı rəfiq idin. Qəbirdən mənimlə bir yerdə çıxdın, davamlı olaraq mənə müjdə verdin. Sən kimsən?”. Deyər: "Mən o sevinc və şadlığam ki, dünyada olan zaman mömin qardaşının qəlbinə daxil etmişdin. ALLAH Təala məni yaratmışdır ki, sənə müjdə verəm”.\n3. İmam Sadiq (ə) buyurur: "Hər kim mömin qardaşına yay və ya qış paltarı ilə geyindirərsə, ölüm çətinliyi onun üçün asan olar, qəbri genişlənər, qəbirdən çıxan zaman mələkləri müjdə ilə qarşılayar. Yəni, mələklər ona müjdə verərlər: "O böyük vahimə onları kədərləndirməz və mələklər onları (təbriklə) qarşılayar(aq deyərlər): «Bu, (dünyada) sizə vəd olunmuş həmin o gününüzdür». ("Ənbiya” 103).\n4. Ramazan ayının əvvəllərində "Cövşən Kəbir” duasını oxumaq. Şeyx Təbərsi nəql edir ki, Məaz ibni Cəbəl Peyğəmbərimizin (s) yanında əyləşmişdi. Məaz deyir: "Ya RəsulALLAH! Mənə sur çalanan gündən xəbər ver”. Həzrət (s) buyurur: "Ey Məaz! Böyük bir məsələdən sual verdin. Mənim ümmətimin on dəstəsi dağınıq halda məhşur olacaqdır ki, ALLAH onları müsəlmanlardan ayırar və simalarını dəyişər:\nMəsumların nurlu kəlamlarından 500 hədis (461-480)


Əli Kərimli olmaq mərəzi və ya zəif görən gözlər - İki sahil\n29 may 2020 10:48 Bütün xəbərlər Haqqımızda Əlaqə\nƏli Kərimli olmaq mərəzi və ya zəif görən gözlər\n09 oktyabr 2019 14:50\nOktyabrın 8-də özünü Milli Şura adlandıran qurumun bir qrup tərəfdarı Bakı şəhərində icazəli piket keçirdi. İşimiz yox, keçirsinlər. Çünki Azərbaycan azad bir ölkədir, burada fərqli siyasi baxışları olanlar etiraz haqqına da sahibdir. Lakin gördük ki, bunlar yenə də siyasətlə deyil, siyasi dəllallıqla məşğul oldular. Nə baş verdi? Aydınlıq gətirək.\nSiyasi blogger Əli Kərimli yazır ki, bəs, sən demə minlərlə insan etiraz aksiyasına çıxıbmış. A tövbə! Hardaydı o minlərlə insan ki, nə biz, nə də hətta piketin olduğu ərazidə yaşayanlar bunu fərq edə bilmədi? Anlaşılan budur ki, Əli Kərimlinin düçar olduğu mərəz onun gözlərini əməllicə zəiflədib. Ona görə də 10-larla adamı minlərlə adam kimi görür…\nSonra iddia edir ki, hakimiyyət ərazidə interneti kəsibmiş ki, piketdən canlı yayım olmasın. Bu isə lap yekə ayıb oldu. Çünki şəxsən mən özüm o aksiyaya canlı olaraq Facebook-da baxırdım. Hələ onu da deyim ki, oradakı təxribat cəhdlərini də müşahidə edirdim. Canlı-canlı yəni.\nArdından da iddia edir ki, hakimiyyətin təribatları baş tutmadı. Guya hakimiyyət bunlara qarşı təxribat hazırlayıbmış. Yenə də yalan! Çünki canlı olaraq baxdığım görüntülərdə polislərin necə səliqəli davrandığı, nəzakətli danışdığı, hətta aktyorluq edənlərə belə qayğıyla yanaşdığı heç cür diqqətdən qaça bilməzdi. Yəni şəxsən mən görürdüm ki, polislər hətta lazım olandan da təmkinli davranaraq piketin dinc məcrada baş tutmasına şərait yaradırdılar.\nYenə də şəxsən özüm canlı yayımda təxribat törətmək istəyən piketçiləri də görürdüm. Əli Kərimlinin tərəfdarları olan şəxslər açıq şəkildə emosional ortam yaratmağa çalışırdılar. Polislərsə olduqca təmkinli davranırdı o adamlara münasibətdə.\nKənardan da olsa etdiyim müşahidələr onu deməyə əsas verir ki, hakimiyyət piketin keçirilməsi üçün olduqca əlverişli şərait yaratmaqla bərabər iştirakçıların təhlükəsizliyini ən yüksək səviyyədə təmin etmişdi. Bunlarsa nə edirdilər? Hə, bu sualın cavabı bu adamlara sonrakı münasibət üçün əsas olmalıdır. Məncə.\nBirincisi, blogger Əli Kərimli və dəstəsi icazə verilən piketi icazəsiz aksiyaya çevirmək üçün günlərlə təbliğat apardı. Lakin aparılan təbliğat nəticə verməyincə – heç minlərlə deyil, yüzlərlə insan ora toplaşmayınca bunlar küçələrdə qarışıqlıq yaratmağa girişdilər, nəqliyyatın və piyadaların hərəkətini əngəllədilər. Qanun pozuntusuna yol verdilər yəni.\nİkincisi, yaradılan şərait ideal olsa da bunlar sosial media üzərindən qızışdırıcı təbliğat qurub insanları aldatmağa çalışdılar. Bunların tərəfdarları piketə gəlməyənləri söyüb təhqir etdi, üstəlik də hədələdi ki, biz hakimiyyətə gələndə sizə nəyin nə olduğunu göstərəcəyik. Bu isə bu dəstənin əsl mahiyyətinin nə olduğunu göstərir.\nÜçüncü və şəxsən mənim diqqətimi ən çox çəkən məqam Əli Kərimlinin özünün piketə qatılmaqdan növbəti dəfə yayınması oldu. Adam aylardır, illərdir insanları küçələrə, meydanlara səsləyir, lakin o an yetişəndə evindəki isti bucağından bayıra çıxmır. Həm də iddia edir ki, hakimiyyətə gələcəkmiş. Açıq-açığına insanları aldadır bu. Günah kimdədir? Ondamı, ona inananlardamı? Təbii ki, sonuncularda. Bir lider sizi meydanlara səsləyib özü evindən bayıra çıxmırsa və siz hələ də onun sözünə güvənib meydana çıxırsınızsa, günahı özünüzdə axtarın məncə…\nBir də bu Əli Kərimli deyir ki, artıq mitinq elan edirik. Məncə, bu adamın kiçik bir piketdəki bu başıpozuqluğa rəvac verməsini, eləcə də göz görə-görə yalan-palanla ictimai rəyi çaşdırmağa çalışmasını nəzərə alaraq ona nəinki mitinq, heç bundan sonra adi bir piket də keçirməyə şərait yaradılmamalıdır. Çünki onun əsl məqsədi siyasi mübarizə deyil, ölkədə xaos yaratmaq, sabit və sakit Azərbaycanın normal həyat ritmini pozmaqdır. Buna isə hakimiyyət izn verməməlidir. Hələ biz vətəndaşlar da bu cür təzahürlərə dözmək fikrində deyilik! Bu ölkədəki sabitlik və dayanıqlı inkişaf vətənsevər insanların öz dövlətimizin ətrafında sıx birləşməsi hesabına əldə edilib. İndi küçədəki hansısa bir dəstənin özünə layiq dəstəbaşısının bizim bu uğurlarımızın üstündən xətt çəkməsinə əsla və əsla izn verə bilmərik!


Probasiya institutunun tətbiqində Azərbaycanın təcrübəsinə maraq göstərilir - AZƏRTAC – Azərbaycan Dövlət İnformasiya Agentliyi\nAzərbaycan Prezidenti İlham Əliyevin cəza siyasətinin humanistləşdirilməsinə dair 2017-ci il 10 fevral tarixli Sərəncamına uyğun olaraq, azadlıqdan məhrumetməyə alternativ cəzaların icrasının səmərəliliyinin artırılması üzrə ardıcıl tədbirlər görülür. Bu məqsədlə Ədliyyə Nazirliyində yeni Probasiya xidməti yaradılıb, həmin cəzaların icrasında müasir informasiya-kommunikasiya texnologiyalarından istifadə olunmaqla elektron nəzarət vasitələrinin tətbiqinə başlanılıb. Həmçinin Probasiya xidmətində müasir avadanlıqla təchiz olunmuş Elektron monitorinq mərkəzi fəaliyyət göstərir.\nƏdliyyə Nazirliyinin mətbuat xidmətindən AZƏRTAC-a bildiriblər ki, azadlığın məhdudlaşdırılması növündə cəzaya məhkum edilmiş, məhkəmənin müəyyən etdiyi hallarda şərti məhkum olunmuş və ya cəzadan şərti olaraq vaxtından əvvəl azad edilmiş şəxslərə elektron qolbaqların tətbiq edilməsi həmin cəzaların effektiv icrasına nəzarətin təşkilinə imkan yaradır. Artıq 230-dan çox məhkum elektron qolbaq daşıyır ki, onlar müvafiq cəzalarını çəkirlər və Elektron monitorinq mərkəzi tərəfindən həmin şəxslərə fasiləsiz təsirli nəzarət həyata keçirilir.\nHəmin mərkəzin ictimaiyyət üçün geniş təqdimatı keçirilib, həmçinin məhkəmə sədrləri və hakimlər onun fəaliyyəti, elektron qolbaqların praktikada tətbiqi ilə tanış olublar.\nDövlətimizin başçısının qəti siyasi iradəsi sayəsində qısa müddətdə ölkəmizdə Probasiya institutunun tətbiqinə nail olunub. Artıq bu sahədə Azərbaycanın təcrübəsinə digər dövlətlər tərəfindən maraq göstərilir.\nTanışlıq zamanı qonağa elektron nəzarət vasitələrinin texniki xüsusiyyətləri, monitorinq sistemi vasitəsilə əlaqə yaradılmaqla məhkumların izlənilməsi prosesi, onların üzərinə qoyulmuş məhdudiyyətlərin sistemdə əks olunması, mərkəzdə növbətçiliyin təşkili ilə bağlı ətraflı məlumat verilib, elektron nəzarət qurğuları, o cümlədən elektron qolbaqlar əyani nümayiş etdirilib, təqdimat keçirilib.\nAZERTAG.AZ :Probasiya institutunun tətbiqində Azərbaycanın təcrübəsinə maraq göstərilir\nGənclər və idman naziri Cəlilabadda vətəndaşlarla görüşəcək


Norveçdə Təhsil Almaq | Norvecde Tehsil Haqqında ✔\nNorveçdə təhsil dünya ölkələri arasında öz təhsil sistemi və ölkəsinin gözəlliklərinə görə üstünlüyə malikdir. Hər il minlərlə xarici vətəndaş bu ölkənin universitetlərinə qəbul üçün müraciət etməkdədir. Dünyanın top universitetləri siyahısında 50 universitet arasından seçilən və çox qədimliyi ilə fərqlənən Oslo da Norvecdə yerləşir. Buraya üz tutan tələbələrin yarısından çoxu həm təhsil sistemindən, həm də ölkənin onlar üçün yaratığı şəraitlərdən çox məmnundurlar.\nNorvecde tehsil öz üstünlükləri ilə seçilir. Burada təhsil almaq hər bir Azərbaycanlı və xarici tələbənin arzusudur. Ümumiyyətlə bu ölkə sakit həyat tərzi və təhsil sistemi ilə çox fərqlənir. Hətta bu ölkənin 20% dan çoxuda xarici vətəndaşlardır.\nBu ölkə dünyada təhsilə ən çox yatırım edən və önəm verən ölkələr siyahısındadır. Hər il təxmini 15000 tələbə yaşlılar üçün təhsil proqramlarında dövlət universitetləri və kollec universitetlərində təhsil alır. Bundan başqa 70000 nəfər isə əlavə təlim kursları ilə təhsini davam etdirir. Bu göstəricilər öz daxili təhsil sistemləri üçündür. Xaricdən gəlmə tələbələrin sayı isə hazırda 12 mindən çoxdur və hər il artmaqda davam etməkdədir.\nNorveçdə təhsil sistemi haqqında\nNorvecde tehsil sistemi Boloniya olaraq qəbul edilib və hər il daha da təkmilləşdirilir. Burada bakalavr, magistatura, doktorantura, kollec təhsilləri almaq üçün müraciət etmək kimi şanslarla doludur.\nBakalavr təhsili 3 illik\nMagistatura təhsili 2 illik\nDoktorantua təhsili isə 3 illik olaraq müəyyənləşdirilib.\nAvropa kredit sistemindəki kimi burada qiymətləndirilmə də hərflərlə aparılır. Məsələn: A-əla, E-keçid, F-qeyri-kafi.\nDövlət universittləri üçün semestr üzrə: €30 – €70,\nÖzəl Universitetlər üçün ortalama €8000 – €20000 arası dəyişir,\nYaşayış xərcləri illik olaraq təxmini €6000 edir ki, buda avropa ölkələrinə görə həqiqətən çox münasib hesab edilir.\nNorveç təhsili üçün lazım olan sənəd və şərtlər:\nBu ölkənin universitetlərinə qəbul almaq bir qədər çətin olsa da burada oxumaq üçün həqiqətən bu çətinliklərlə rəqabət aparmaq lazımdır. Çünki təbiəti, gözəllikləri, mədəniyyəti, təhsil sistemi və s ilə buradakı həyatınız sizin üçün əvəzedilməz anlarla dolu olacaqdır.\nNorveç universitetlərinə qəbul üçün norveç dilini bilmək lazımdır, amma ingilis dilində olan təhsil üçündə müracəiətlər mövcuddurki burada təhsil ödənişli ola bilər. Bakalavr təhsili üçün bir neçə proqramlar mövcuddur və bunun üçün İELTS, TOEFL imtahan sertifikatları və yüksək nəticələr lazımdır. Magistatura isə burada təhsil almaq istəyənlərin 90%-nin üz tutduğu ali təhsil dərəcəsidir. Çünki ingilis dilində bakalav almaq demək olarkı mümkün deyil. Bunun üçün də daha çox müraciətlər magistatura dərəcəsi üçün olur. Bu zaman qəbul üçün isə GPA +80 üzəri olmalı və yenədə qlobal tanınan imtahan sertifikatları lazımdır.\nIELTS nəticəsi +6.0\nMaliyyə imkan şərtləri\nTövsiyə məktubu (referans)\nƏlavə keyfiyyət üstünlükləri\nBir il öncədən müraciət etmək\nNorveçdə yaşlı əhalinin sayı çox olmasına görə təhsiliniz müddətində və ya təhsilinizi bitirdikdə ixtisasınıza uyğun olaraq rahatlıqla burada iş tapa bilər, təcrübə eldə edə bilərsiniz.\nTəhsil aldığınız müddətdə sadəcə qalmağınızı təmin etmək kifayətdir yaşayış üçün isə aşağıdakı seçimlər mövcuddur:\nÖz hesabınıza yaşamaq,\nQUOTA Scheme təqaüdü almaq,\nTəhsil Nazirliyinin hesabına yaşmaq.\nBurada təhsil almaq üçün xarici tələbələrə təhsil nazirliyi tərəfindən güzəştlərdə çoxdur. Əgər ixtisasınız prioritetsirsə sizə 90% təsil nazirliyi tərəfindən maliyyə dəstəyi olacaqdır.\nNorveçdə təhsil Haqqında\nNiyə Norveçdə təhsil?\nNorvecde tehsil almaq həm təhlükəsizlik yaşam, həm də yüksək ali təhsill səviyyəsinə görə ən üstün görülən ölkələr siyahısındadır. Burada rahatlıqla magistatura təhsili ala bilər və işləmək üçün mümkün şanslardan faydalana bilərsiniz.\nNorveç universitetlərinə qəbul üçün əsas tələblər xarici dil üçün imtahan nəticələri və yüksək akademik GPA balıdır.\nNorveçdə təhsil Şəkilləri


Bazarda qəfil bahalaşma | Hazara-Azeri\nBazarda qəfil bahalaşma\n“Yeni ildən sonra Rusiyada çay və qəhvənin topdan satış qiymətləri ən azı 10% artacaq”.\nANS PRESS-in məlumatına görə, bu barədə Rusiyanın çay və kofe istehsalçıları assosiasiyası – “Rosçaykofe”dən bildirilib. Assosiasiyasının baş direktoru Ramaz Çanturiya qeyd edib ki, çay və qəhvə xammalına olan xərclərin artması Rusiya müəssisələrinin gəlirsiz işləməsinə və zərər etməsinə səbəb olub.\nOnun fikirinə görə, çayın və qəhvənin elit markalarını istehsal edən istehsalçılar qiymətləri uzun müddət aşağı həddə saxlamağı bacarmayacaq: “Orta və aşağı qiymət seqmentlərinin markalarını istehsal edən şirkətlər isə qiymətləri daha uzun müddət hazırki qiymətlərdə saxlaya bilərlər. Qəhvə və çayın yeni qiymətləri gələn ilin mart ayında qəti olaraq bəlli olacaq. Məhsulların pərakəndə qiyməti təxminən 20% bahalaşacaq”, – deyə baş direktor qeyd edib.\nQeyd edək ki, Rusiyada rublun dəyərini itirməsi fonunda bəzi məhsulların qiyməti kəskin şəkildə artmağa davam edir. Artıq noyabr ayının əvvəlindən Rusiyada qarabaşağın qiyməti 27,5% bahalaşıb. Təkcə bir həftə ərzində (11-17 noyabr) qarabaşağın qiyməti 16,1% artıb. Qiymətlərin artmasına bazarda məhsul qıtlığı ilə bağlı şayiələrin yayılması da təsir edib. …read more\nPrevious PostSabiq deputata hücum edildiNext PostNazirlik 74 mini ödətdirdi


9-cu sinif buraxılış imtahanlarında iştirak etməyənlərin aldıqları arayışla bağlı açıqlama\n14 December 2016 - 14:14\n9-cu sinif buraxılış imtahanlarında iştirak etməyənlərin aldıqları arayışla bağlıaçıqlama\n"Bu ildən 9-cu sinif buraxılış imtahanlarında iştirak etməyən şagirdlər aldıqları arayışla yalnız 9 il məktəbə gedib-gəldiklərini sübut edə biləcəklər. Amma bu arayış onların müvafiq dövlət standartlarına uyğun olaraq, 9 illik proqramı mənimsəməsini təsdiq etməyəcək".\nTrend-in məlumatına görə, bunu Dövlət İmtahan Mərkəzinin Direktorlar Şurasının sədri Məleykə Abbaszadə “Ümumi təhsil pilləsində təhsilalanların yekun qiymətləndirilməsinin (attestasiyasının) aparılması qaydaları”nın təsdiq edilməsi ilə əlaqədar keçirdiyi brifinqdə deyib.\nM.Abbaszadə əlavə edib ki, 9-cu sinif şagirdləri attestat almaq üçün mütləq buraxılış imtahanında iştirak etməlidirlər.\nOnun sözlərinə görə, yeni qaydalara əsasən, 9-cu siniflər üçün attestatlara illik qiymətlər məktəb tərəfindən yazılacaq. Əlavə sətirdə isə buraxılış imtahanlarının qiymətləri yazılacaq: "Amma bu, 11-ci sinfə aid deyil. 11-ci siniflər 2 il köhnə qayda ilə attestat alacaqlar".\nM.Abbaszadə deyib ki, bu il də 9-cu sinif bazasından orta ixtisas təhsili müəssisələrinə qəbul olmaq istənlər üçün buraxılış imtahanında topladığı bal onun üçün müsabiqə balı hesab ediləcək.\nM.Abbaszadənin sözlərinə görə, orta ixtisas təhsili müəssisələrinə qəbul qaydaları hazırlanıb. Bu qaydalar bu həftə ərzində aidiyyəti quruma təqdim ediləcək: "Hüququmuz var ki, buraxılış imtahanlarının qaydaları təsdiq edildikdən sonra bunun əsasında orta ixtisas təhsili müəssisələrinə qəbul qaydalarını Nazirlər Kabinetinə təqdim edək. Bu həftə ərzində qaydalar aidiyyəti quruma təqdim ediləcək. Bu məsələ Təhsil Nazirliyi ilə birgə müzakirə olunub".


"53 saylı orta məktəbin direktoru Firəngiz Həsənova bu təhsil ocağını özünün şəxsi biznes obyektinə çevirib." » Guninfo.az\n"53 saylı orta məktəbin direktoru Firəngiz Həsənova bu təhsil ocağını özünün şəxsi biznes obyektinə çevirib."\n11 okt 2019, 19:28\nRedaksiyamıza Yasamal rayonunda yerləşən 53 saylı orta məktəblə bağlı ilginc məlumatlar daxil olub.\nAktualxeber.az-a daxil olan həmin məlumatlarda qeyd olunur ki, 53 saylı orta məktəbin direktoru Firəngiz Həsənova bu təhsil ocağını özünün şəxsi biznes obyektinə çevirib. Direktor orta məktəbin hesabına milyonlar qazanmaqla böyük var-dövlət sahibinə çevrilib. Məktəbdəki mənbəmizin verdiyi məlumata görə, direktorun əsas qazanc yerlərindən biri müəllim və şagirdlərdən yığdığı qanunsuz pullardır. Məsələn bu yaxınlarda müəllimlər günü münasibəti ilə 53 saylı orta məktəbdə pul yığma kompaniyasının keçirildiyi və şagirdlərdən ən azı 50 manat istənilərək alındığı deyilir. F.Həsənovanın əsas qazanc yerlərindən biri də məktəbin müəllimlərinin əksəriyyətinə dərs saatını çox yazaraq əlavə pullar götürməsdir. Mənbəmiz qeyd edir ki, 53 saylı orta məktəbdə 60-a yaxın müəllimə artıq dərs saatları yazılıb və hər ay artıq dərs saatlarının pulu F.Həsənovaya çatır. Məktəb direktorunun maliyyə maxinasiyaları bununla bitmir. Ən ilginc fakt isə direktor tərəfindən hazırlanmış imkanlı şagirdlərin siyahısıdır. Direktorun təsərrüfat işləri üzrə müavini olan doğmaca qaynı Rahib Cəfərov imkanlı şagirdlərin siyahısını tutaraq ona verir. Məktəb direktoru isə həmin şagirdləri yanına çağıraraq valideyinlərindən 50-100 manat arası pul almasını istəyir. İnformasiya mənbəmiz bildirir ki, Firəngiz Həsənova şagirdlərdən pul almağın ən yaxşı metodunu tapıb. Məktəb direktoru şagirddən rüşvəti tələb etmir, əksinə çox ustalıqla, qayğı və nəvazişlə xahiş edir, ağız açır. Məktəb direktorunun “şirin dilinə” aldanan şagird isə ondan istənilən pulu gətirir. Mənbəmiz qeyd edirki, hətta bəzi valideynlərə şəxsən F.Həsənovanın özü zəng edərək, köməklik göstərməsini xahiş edir. Məmur, yaxud biznesmen valideyn isə direktorun “şirin dilinin”, xahişinin qarşısında “əriyərək” onun istədiyi “şabaşı” göndərir. Verilən digər məlumatda vurğulanır ki, F.Həsənova qaynının əli ilə məktəbin sinif otaqlarını repetitorluq fəaliyyəti ilə məşğul olan müəllimlərə aylıq icarəyə verib. Bundan başqa 9, 10, 11-ci siniflərdə oxuyan xeyli sayda şagirdin ancaq adları dərs jurnallarında var. Çünki həmin şagirdlər ya hazırlıq kurslarına, ya da özəl müəllim yanına getdiklərindən məktəbə vaxt ayıra bilmirlər. Adları jurnalda olub, özləri özəl dərslərə gedən şagirdlərin aylıq olaraq Firəngiz Həsənovaya 150 manat verdikləri deyilir. Məktəb direktoru təkcə bu yolnan ayda 15-20 min manat arası qazanc əldə edir. 15 ilə yaxındır 53 saylı orta məktəbə rəhbərlik edən F.Həsənova artıq öz yerini xeyli bərkitdiyini açıq şəkildə müəllimlərə deyir. Şagird və müəllim heyətinin ələ ilə yığdığı pullar sayəsində direktorun özünə arxa-dayaq tapdığı bildirilir. Mənbəmiz məktəb direktorunun himayəçisinin Təhsil nazirinin müavini olan Məhəbbət Vəliyevanın olduğunu deyir. Verilən məlumata görə, Firəngiz Həsənovanın etdiyi bütün qanunsuzlluqlardan M.Vəliyevanın xəbəri var. M.Vəliyevanın Bakı şəhər Təhsil İdarəsinin müdiri olan vaxtdan F.Həsənovanın şagird, müəllim heyətindən qanunsuz rüşvət yığmasından və artıq dərs saatlarında külli miqdarda qazancdan öz “payını” aldığı bildirilir. Firəngiz Həsənova narazılıq edən müəllimlərə açıq şəkildə deyir ki, “kimə şikayət edirsiniz edin, onsuz da Məhəbbətim məni qoruyacaq”. Məktəb direktorunun Məhəbbət Vəliyevaya bu qədər arxayın olmasının əsas səbəblərindən birinin ona hədiyyə edilən bahalı qızıl saat olduğu iddia edilir. Mənbəmiz bildirir ki, Məhəbbət xanım hələ o vaxtlar Bakı şəhər Təhsil İdarəsinin müdiri təyin olunanda Firəngiz Həsənova yeni müdirə xanıma qiyməti 20 min manat civarında olan brilliantla bəzədilmiş qızıl saat hədiyyə edib. Məhz hədiyyə saatdan sonra bu iki xanımın münasibətləri daha da istiləşib. Məktəbdəki mənbəmiz bildirir ki, Məhəbbət Vəliyevaya brilliant saatı bağışlamasını Firəngiz Həsənova bir neçə dəfə özünə yaxın olan müəllimlərin içində açıq şəkildə deyib. Əslində Firəngiz Həsənova Məhəbbət Vəliyevaya brilliantla bəzədilmiş qızıl saat hədiyyə verməsini dilinə gətirməklə nazir müavinini hədəfə gətirir. Çünki istənilən halda onun məktəb direktorundan bahalı hədiyyə qəbul etməsi qanuna görə cinayətdir. Yəni bu açıq şəkildə rüşvət sayılır. F.Həsənova M.Vəliyevaya 20 min manatlıq qızıl saat hədiyyə etməsini dövriyyəyə buraxmaqla, açıq şəkildə elan edir ki, nazir müavini ondan rüşvət alıb və buna görə də ona heç kəs bata bilməz.\nPrezident İlham Əliyev çayçılığın inkişafına dair Dövlət Proqramını təsdiqləyib 13 fev 2018, 02:32\nTəzə başçı Ağsuda nə etmək istəyir? 05 okt 2019, 18:25\nBakı metrosundan kimlər pulsuz istifadə edəcək? 12 apr 2017, 12:58\nAbid Şərifov etirafı: Bayraq meydanı tikintisində 120 milyon hanı? – Korrupsiya 09 apr 2018, 16:26\nAtəşkəs rejimi yenə pozuldu — 102 dəfə 19 mar 2018, 13:13\n"Qalatasaray" səfərdə "Porto"ya məğlub oldu - VİDEO 04 okt 2018, 13:50\nYaxın günlərdə müharibə olacaq - Zakir Həsənovdan ŞOK açıqlama(VİDEO) 17 sen 2019, 04:32\nNazir poliqonda tank mərmisinin evə düşməsindən danışdı 18 in 2019, 14:33\nABŞ Liviyanı İŞİD-lə mübarizə üçün silahla təmin edəcək 17 may 2016, 15:56\nGeneralın mafiyası bazarda arabasürənlərə hücuma keçdi - "...mətbuata yox, lap prezidentə deyin" 16 mar 2017, 12:05\nDövlət İmtahan Mərkəzindən abituriyentlərə - Müraciət 20 apr 2017, 16:04\nMirmahmud Mirəlioğlu: “Mütəllibov niyə imkan verirdi ki, üzündən öpsünlər...” – Müsahibə 13 noy 2018, 15:36\nYeni icra başçısı: "Mənə ona görə "Zəhər Mamed" deyirlər ki..." 10 in 2018, 14:55\nRusiyada antiazərbaycan kampaniyası başladıldı - TƏCİLİ 30 okt 2019, 12:17\nŞəmkirdə “namus keşikçiləri” həbs edildi — Ərləri Rusiyada olan qadınları “qoruyurmuşlar” 03 okt 2018, 14:14\nBu, qan qrupu heç vaxt xərçəng xəstəliyinə tutulmur-Ən şanslı qrup 04 may 2018, 12:08


Azərbaycan minik avtomobil idxalını artırıb\nBiznes və iqtisadiyyat xəbərləri 16 May 2009 13:51 (UTC+04:00)\nYanvar-martda Azərbaycana təqribən 16,8 min ədəd minik avtomobili idxal edilib. Bu göstərici ötən ilin analoji dövründə təqribən 16,5 min ədədə bərabər olub. Azərbaycan Dövlət Statistika Komitəsinin məlumatında bildirilir.\nDövlət Statistika Komitəsinin məlumatına görə, yanvar-martda gətirilən minik avtomobillərinin ümumi məbləği 103 mln. dollardan çox olub. Bu göstərici ötən ilin birinci rübü ərzində təqribən 114,6 mln. dollar təşkil edib.\nYanvar-apreldə Azərbaycana ötən ilin analoji dövründə qeydə alınan 2236 ədədə nisbətdə 1,5 min yük avtomobili idxal olunub. Gətirilən avtomobillərin ümumi dəyəri 31 mln. dollardan çox olub. Bu göstərici 2008-ci ilin yanvar-martında təqribən 33 mln. dollara bərabər olub.\nHəmçinin, yanvar-martda respublikaya ötən ilin birinci rübünün 406 ədədinə nisbətdə 200 avtobus idxal olunub. Birinci rübdə təqribən 11 milyon dollar məbləğində avtobus idxal olunub ki, bu göstərici də ötən ilin analoji dövründə təqribən 13 milyon dollar təşkil edib.


İmam Əlinin (ə) hökumət etdiyi zamanlarda ən böyük səyi – ədaləti bərpa edib, cəmiyyətdəki yoxsulluğu aradan qaldırmaq olmuşdur. İmamın (ə) nəzərinə görə, hökumətin ən böyük vəzifəsi – iqtisadiyyatı inkişaf etdirib, insanların rifahını yaxşılaşdırmaq olmalıdır.Ona görə də insanlara xitab edərək buyurur: “Ey insanlar! Mənim sizin üzərinizdə haqqım vardır. Sizin də mənim üzərimdə haqqınız vardır.Sizin mənim üzərimdə olan haqqınız odur ki, mal-dövlətinizi, gəlirlərinizi artırım və onu sizə çatdırım. Ey insanlar, mənə işimdə yardım edin. Planlarımı həyata keçirtməkdə kömək edin. Allaha and olsun ki, zülm görmüş insanın dadına çataram və ona zülm edənin cilovunu toplayaram. Onu haqq mənzilinə tərəf çəkərəm”.\nİmam Səccadın (ə) Ramazan ayına verdiyi 5 ad hansılardır?!\n2. Orucluq ayı. Həzrət Peyğəmbər (s) buyurur: “Allah Təala buyurmuşdur: “Oruc – Mənim üçündür və Mən onun mükafatını verəcəyəm”. Oruc nəfsani istəkləri və şəhvəti aradan aparır və qəlbin səfasına səbəb olur. İnsanın həm zahirini və həm də batinini paklayır və zinətləndirir. İnsana Allahın nemətlərini göstərir və əvəzində də insan Allaha şakir olur.\n... İmam Rzadan (ə) nəql edilir ki, buyurub: “Hər kim iftar zamanı desə: “Allahım! Sənin tövfiqinlə Sənə xatir oruc tutdum. Sənin əmrinlə verdiyin ruzi ilə iftar etdim. Ona görə onu bizdən qəbul et və bizi bağışla. Həqiqətən, Sən çox bağışlayan və mehribansan” - Allah da hər bir eyb və ya nöqsanına görə orucuna təsir edən günahları bağışlayar”. Muhəmməd ibni Sənan İmam Rzaya (ə) orucun fəlsəfəsi haqqında sual verir və Həzrət (ə) buyurur: “Orucun səbəbi - aclıq və susuzluq ağrısını dərk etməkdir ki, bəndə zəlil, yalvaran və səbirli olsun. Axirətin şiddətini başa düşsün. Bununla yanaşı, oruc zamanı nəfsani meyillər sınar. Axirət üçün bir moizədir və dünya və axirətdə yoxsul insanların halından agah olmaqdır”.\nƏhli-Beyti (ə) ziyarət edə bilməsək kimlərin görüşünə gedək?! İmam Kazimin (ə) hədisi\nAlimləri və seyyidləri ziyarət etmək – məkarim əxlaqdan hesab olunur. İmam Kazım (ə) buyurur: “O kəsin ki, bizi görməyə imkanı olmaz, bizim dostlarımızdan olan saleh bəndələrin görüşünə getsinlər ki, bizi görməyin savabı onun üçün yazılar.\nO kəsin ki, bizi ziyarət etməyə imkanı olmaz, bizim dostlarımızdan olan saleh bəndələri ziyarət etsinlər ki, bizi ziyarət etməyin savabı onun üçün yazılar”.\nHz Peyğəmbərin (s) hədisinə əsasən İmam Əlinin (ə) ümmət üzərində əsas haqqı nədir?!\nHəzrət Zəhra (s.ə) buyurur: “Həqiqətən də kamil və həqiqi xoşbəxt o kəsdir ki, İmam Əlini (ə) həyatda olan dövrdə və öləndən sonra sevər”.\nAta haqqı kimi olan haqq. Həzrət Peyğəmbər (s) buyurur: “Əlinin (ə) bu ümmət üzərində olan haqqı, atanın övladı üzərində olan haqqı kimidir”.\nİmam Əli (ə) – hidayət qapısıdır. İmam Kazım (ə) buyurur: “Əli (ə) – hər an hidayət qapısıdır. Ona görə də hər kim bu qapıdan daxil olarsa, mömindir. Hər kim ondan çıxarsa, kafirdir. Hər kim ona daxil olmaz və xaric olmazsa – o təbəqədən olar ki, işi Allahladır”.